hotchpotch/miracl-hf-unified huggingface dataset:
เลือดเข้าตา
เลือดเข้าตา เป็นนวนิยายประเภทอาชญากรรม ประพันธ์ โดย พล.ต.อ.วสิษฐ เดชกุญชร พิมพ์ครั้งแรกเป็นตอน ๆ ในนิตยสารฟ้าเมืองไทย และพิมพ์จำหน่ายรวมเล่มครั้งแรก โดยสำนักพิมพ์มติชน ปี พ.ศ. 2534
ร.ต.ต.พันแสง อัศวโกวิทวัฒน์ นายตำรวจหนุ่มผู้เพิ่งสำเร็จการศึกษาจากคณะนิติศาสตร์ มหาวิทยาลัยรามคำแหง พันแสงเป็นนายตำรวจที่มีอุดมการณ์ แม้พ่อจะไม่เห็นด้วยกับการเป็นตำรวจเนื่องจากทางบ้านมีฐานะ พันแสงเป็นตำรวจที่มีอัธยาศัยดีเป็นกันเองกับนายตำรวจชั้นประทวน จึงไม่เป็นที่ชอบใจของนายตำรวจสัญญาบัตรด้วยกัน อีกทั้งพันแสงยังกล้ากระทำสิ่งที่ถูกต้องในสิ่งที่ตำรวจอื่นไม่ทำ จึงถูกสั่งให้ย้ายจากนครบาลไปประจำสถานีตำรวจดอนสัก ซึ่งเป็นอำเภอเล็ก ๆ แห่งหนึ่งติดกับชายแดนพม่า เมื่อมาถึงพันแสงได้ช่วยชีวิตสารวัตรก้อนเส้าไว้ได้จากการถูกลอบยิง พันแสงคิดว่าสารวัตรก้อนเส้า ผู้เป็นสารวัตรใหญ่ประจำอำเภอ เป็นนายตำรวจและผู้บังคับบัญชาที่ดี แต่แท้ที่จริงแล้ว สารวัตรก้อนเส้าเป็นนายตำรวจที่ทำทุกอย่างเพื่อที่จะให้ได้มาซึ่งอำนาจและลาภยศเงินทอง ซึ่งขัดต่ออุดมการณ์ของพันแสง พันแสงพยายามขัดขวาง ในที่สุด เมื่อ "เลือดเข้าตา" พันแสงจึงต้องลุกขึ้นมาจับปืนสู้กับสารวัตรก้อนเส้า ถึงแม้จะเป็นนายตำรวจยศต่ำกว่าและเป็นผู้ใต้บังคับบัญชาก็ตาม
เลือดเข้าตา ได้ถูกดัดแปลงเป็นละครโทรทัศน์ ในต้นปี พ.ศ. 2538 ออกอากาศทางช่อง 5 ตั้งแต่เวลา 20.30 น. ทุกคืนวันจันทร์-อังคาร หลังจบข่าวภาคค่ำ โดยบริษัท กันตนา บทโทรทัศน์โดย "1245" กำกับการแสดงโดย อดุลย์ บุญบุตร และมีนักแสดงต่าง ๆ ร่วมแสดง
ท่าเรือแหลมฉบัง
ท่าเรือน้ำลึกแหลมฉบัง เป็นท่าเรือน้ำลึกหลักในการขนส่งสินค้าระหว่างประเทศ ตั้งอยู่ในเขตเทศบาลนครแหลมฉบัง อำเภอศรีราชา และ อำเภอบางละมุง จังหวัดชลบุรี อยู่ภายใต้การดูแลของการท่าเรือแห่งประเทศไทยในเรื่องการบริหารท่าเรือโดยรวม และมีเอกชนรับผิดชอบในเรื่องปฏิบัติการ เปิดดำเนินการท่าเทียบเรือ B1 เป็นท่าแรกเมื่อวันที่ 21 มกราคม พ.ศ. 2534 โดยท่าเรือแหลมฉบังได้รับการสนับสนุนส่งเสริมจากรัฐบาลในการเป็นท่าเรือหลักของประเทศแทนท่าเรือกรุงเทพฯ ตั้งแต่ปี พ.ศ. 2539 ในปี พ.ศ. 2551 มีปริมาณขนถ่ายสินค้าทั้งสิ้น 4,629,244.70 เมตริกตัน มีปริมาณเรือเทียบท่ากว่า 8,118 ลำ
บริเวณโดยรอบท่าเรือแหลมฉบังได้รับการพัฒนาให้เป็นเขตเศรษฐกิจแหลมฉบัง ซึ่งมีการพัฒนาที่พักอาศัย สาธารณูปโภค การคมนาคมขนส่ง นิคมอุตสาหกรรม ตลอดจนศูนย์ราชการ เพื่อการพัฒนาให้เป็นศูนย์กลางอุตสาหกรรมและเศรษฐกิจที่สำคัญในอนาคต
ท่าเรือแหลมฉบังยังเป็นท่าเรือที่นำนักท่องเที่ยวไทยเดินทางโดยเรือสำราญไปต่างประเทศ เส้นทางเดินเรือสำราญ อาทิ ท่าเรือแหลมฉบังไปประเทศกัมพูชาแวะเกาะฟู้โกว๊ก เข้าเกาะสมุย สิ้นสุดที่ท่าเรือแหลมฉบัง ท่าเรือแหลมฉบังแวะเกาะสมุยสิ้นสุดที่ประเทศสิงคโปร์
ส่วนนักท่องเที่ยวชาวต่างประเทศรับจากประเทศสิงคโปร์เพียงประเทศเดียว โดยมีเส้นทางเรือสำราญ ประเทศสิงคโปร์แวะเกาะเรดังแวะเกาะสมุยสิ้นสุดที่ท่าเรือแหลมฉบัง
ปัจจุบันท่าเรือแหลมฉบังเป็นท่าเรือเดียวที่บริการนักท่องเที่ยวจากประเทศไทยไปประเทศสิงคโปร์และมีเส้นทางเดินเรือจากสิงคโปร์มาประเทศไทย 
สถานีรถไฟท่าเรือแหลมฉบัง เป็นสถานีรถไฟชั้นพิเศษ ของการรถไฟแห่งประเทศไทย เส้นทางแยกออกมาจากสถานีรถไฟชุมทางศรีราชา มีระยะทางห่างจากสถานีรถไฟกรุงเทพ 140.85 กิโลเมตร
เยื่อบุช่องท้อง
เยื่อบุช่องท้อง () เป็นเนื้อเยื่อ 2 ชั้นที่คลุมอยู่โดยรอบช่องท้อง และห่อหุ้มอวัยวะภายใน
เยื่อบุช่องท้องแบ่งเป็น 4 ส่วน คือ
เมย์ ลี
เมย์ ลี (; ) หรือชื่อจริง "เมย์" จินจู ลี () เป็นตัวละครจากเกมซีรีส์เดอะคิงออฟไฟท์เตอร์ส (ปรากฏตัวครั้งแรกในเกมเดอะคิงออฟไฟท์เตอร์ส 2001) ซึ่งเป็นนักเทควันโด้ชาวเกาหลี ผู้แสดงให้เห็นถึงความเป็นวัยรุ่นผู้มีความกระปรี้กระเปร่า และใช้วิชาเทควันโด้ในการปราบสิ่งชั่วร้าย โดยมีเอกลักษณ์ที่เป็นรูปแบบไม่เหมือนใครในเดอะคิงออฟไฟท์เตอร์สโดยที่เธอ สามารถเปลี่ยนโหมดการต่อสู้เป็นแบบฮีโร่ได้ และมีเอกลักษณ์ประจำตัวเป็นถุงมือขนาดใหญ่กับผ้าพันคอสีแดง ผู้ให้เสียงพากย์เมย์ ลี คือคุณโทโมโกะ คาวาคามิ
จากความนิยมที่มีต่อเมย์ ลี ทำให้ทางการ์ตูนฮ่องกงได้กำหนดให้เธอมีบทบาทสำคัญในหนังสือการ์ตูน The King of Fighters 2001 ซึ่งเขียนเรื่องโดยแมน ดิค และภาพโดยไช่จิ่งตง ซึ่งมีฉบับจัดพิมพ์ฉบับลิขสิทธิ์ภาษาไทยโดยสำนักพิมพ์บุรพัฒน์คอมิคส์ มาแล้วครั้งหนึ่งด้วยเช่นกัน
เมย์ ลี ได้รับการเชื้อเชิญให้เข้าร่วมแข่งขันศึก เดอะคิงออฟไฟท์เตอร์ส 2001 ในฐานะหนึ่งในลูกศิษย์ของคิม คัพฟาน ตั้งแต่เธอจำความได้ เธอมีเพียงคิมและจุน ฮุนเป็นต้นแบบ วันหนึ่งในช่วงของการฝึก เธอได้ยินถึงการแข่งขันเดอะคิงออฟไฟท์เตอร์ส ซึ่งมีทีมเกาหลีเข้าร่วมเช่นเคย (โดยมีชาง, ชอย, จุน ฮุน และคิม คัพฟาน ที่เป็นผู้นำของทีม) อย่างไรก็ตาม ในช่วงครบกำหนด จุน ฮุนได้รับบาดเจ็บที่ขาจากอุบัติเหตุบนท้องถนน เมย์จึงมีความต้องการเข้าเป็นสมาชิกคนใหม่ของทีม คิมแนะนำให้เธอจับตามองสมาชิกทีมของเธอ โดยเฉพาะอดีตมิจฉาชีพอย่างชางและชอย นอกจากนี้ทั้งชาง, ชอย และเมย์ต่างสวมเครื่องแต่งกายไม่เหมือนคิมเท่าใดนัก
แม้ว่าเธอจะขาดประสบการณ์ในการแข่งขัน แต่เมย์ก็สร้างความประหลาดใจด้วยวิชาเทควันโด้อันเป็นเอกลักษณ์ในการแข่งขัน คิมกับสมาชิกในทีมต่างทึ่งกับความสำเร็จของเธอพร้อมกับได้รับคำสรรเสริญใน ทันที ภายหลังจากการแข่งขันเสร็จสิ้น เมย์ได้เดินทางกลับสู่เกาหลีตามสมาชิกร่วมทีมในฐานะวีรสตรี หลังจากนั้น ในการแข่งขันเดอะคิงออฟไฟท์เตอร์ส 2002 เมย์ได้ขอแยกตัวออกจากทีมเกาหลี แล้วจึงเข้าร่วมทีมเดียวกันกับไมกับยูริแทนเมย์ ลี เป็นผู้ใช้วิชาเทควันโด้ในการต่อสู้ เธอยังมีลักษณะการยืนรูปแบบอื่นซึ่งเรียกว่า ฮีโร่โหมด ในช่วงของการใช้ฮีโร่โหมดนี้เองที่เธอแสดงออกถึงความเคารพต่อโทคุซัทสึ โดยเฉพาะอย่างยิ่งคาเมนไรเดอร์หรือที่ชาวไทยรู้จักในชื่อของไอ้มดแดง
Diff'rent Strokes
Diff'rent Strokes เป็นละครซิตคอมที่ฉายทางเครือข่ายโทรทัศน์เอ็นบีซี ระหว่างปี ค.ศ. 1978 ถึง 1985 และเอบีซี ระหว่างปี ค.ศ. 1985 ถึง 1986 รวมทั้งสิ้น 8 ฤดูกาล โดยผู้สร้างได้สร้างตอนพิเศษขึ้นจำนวนหนึ่ง ใช้ชื่อว่า "very special episodes" มีเนื้อหากล่าวถึงปัญหาสังคม เช่นเรื่องเกี่ยวกับการเหยียดผิว ยาเสพติด และการทารุณกรรมทางเพศต่อเด็ก
ซิตคอมเรื่องนี้มีเนื้อเรื่องเกี่ยวกับพี่น้องเด็กกำพร้า 2 คนจากย่านฮาร์เลมที่ได้รับการอุปการะจากมหาเศรษฐีชื่อ ฟิลิป ดรัมมอนด์ (รับบทโดยคอนราด เบน) พี่น้องสองคนนี้ชื่อ อาร์โนลด์ และวิลลิส แจ็กสัน (รับบทโดย แกรี โคลแมน และท็อด บริจส์) และความสัมพันธ์ในครอบครัวกับลูกสาวของ ดรัมมอนด์ และแม่บ้านประจำครอบครัว ซิตคอมชุดนี้ประสบความสำเร็จเป็นอย่างสูง รวมไปถึงซิตคอมย่อยที่แยกออกไป เรื่อง "The Facts of Life" (1979 - 1988 รวม 8 ฤดูกาล) เกี่ยวกับเรื่องราวของเอ็ดนา แกร์เรตต์ แม่บ้านของดรัมมอนด์ (รับบทโดย ชาร์ลอต เร)
ซิตคอมเรื่องนี้สร้างชื่อเสียงให้กับแกรี โคลแมน และท็อด บริจส์ เป็นอย่างมาก แต่เมื่อซิตคอมชุดนี้จบลงในปี ค.ศ. 1986 ทั้งคู่กลับล้มเหลวในอาชีพการแสดง มีปัญหายาเสพติดและคดีอาญา โคลแมนถึงกับถูกฟ้องล้มละลาย และเสียชีวิตเมื่อวันที่ 26 พฤษภาคม ค.ศ. 2010 หลังจากล้มป่วยมานานหลายปีด้วยโรคเกี่ยวกับระดับฮอร์โมน ด้วยวัยเพียง 42 ปี
เจเน็ต แจ็กสัน เคยเป็นนักแสดงรับเชิญในซิตคอมเรื่องนี้ก่อนจะเข้าสู่วงการร้องเพลง โดยรับบท ชาร์ลีน ดูพรี เพื่อนหญิงของวิลลิส ในฤดูกาลที่ 3-6 (ช่วง ค.ศ. 1981 ถึง 1984)
ซีรีส์ชุดนี้ออกอากาศในประเทศไทยทางช่อง 3 ใช้ชื่อไทยว่า "หนูน้อยอาร์โนลด์"
อาร์ชี (ทรานส์ฟอร์มเมอร์ส)
อาร์ชี (, ) เป็นตัวละครจากเรื่อง ทรานส์ฟอร์มเมอร์ส
ในภาคอะนิเมเต็ด อาร์ชี ปรากฏตัวครั้งแรกในตอนที่ 5 ตอน ความทรงจำของแร็ตเชต
เมื่อครั้งเกิดศึกใหญ่บนดาวบ้านเกิด อาร์ชีบาดเจ็บสาหัสจนขาซ้ายขาดและตกลงไปในซากปรักหักพัง ในระหว่างนั้นแร็ตเชตได้พบและทำการปฐมพยาบาลให้ แต่เนื่องด้วยล็อกดาวน์มาพบเจอเสียก่อนทำให้การรักษาของแร็ตเชตต้องหยุดชะงักงันและพาอาร์ชีหลบหนี แต่จนแล้วจนรอดแร็ตเชตและอาร์ชีไม่สามารถหลบหนีจากการตามล่าของล็อกดาวน์ได้
อาร์ชีถูกล็อกดาวน์จับตัวไปพร้อมกับแร็ตเชตด้วยลำแสงยาสลบและพาตัวมายังยานอวกาศของล็อกดาวน์เพื่อทำการดัดแปลงพร้อมกับแยกชิ้นส่วน ในระหว่างที่ล็อกดาวน์เผลอ อาร์ชีเห็นปืนของล็อกดาวน์วางอยู่จนคิดแผนหลบหนีได้และขอให้แร็ตเชตร่วมมือกับเธอ แร็ตเชตใช้ปืนลำแสงยิงใส่ล็อกดาวน์และสามารถพาอาร์ชีออกมาจากยานอวกาศได้แต่ลำแสงที่แร็ตเชตปล่อยออกไปคือลำแสงแม่เหล็ก ทำให้เกิดผลข้างเคียงอันร้ายแรงของเมมโมรี่คอร์ ความทรงจำของอาร์ชีได้รับความเสียหายทั้งหมด แม้จะสภาพร่างกายจะเหมือนปกติแต่ความทรงจำที่ไม่สามารถกู้คืนมาได้ทำให้เป็นแผลในใจอย่างหนึ่งของแร็ตเชตในเวลาต่อมา
เมื่ออาร์ชี มายังโลกมนุษย์ เธอได้สแกนรถอนาคต มาเป็นร่างพาหนะของเธอ ซึ่งรูปแบบพาหนะของอาร์ชีนั้น มีลักษณะคล้ายกับรถแข่งและร่างพาหนะของ ไนโตรคอนวอย จาก กาแล็คซี่ ฟอร์ซ เสียมากกว่า
อาร์ชี หุ่นยนต์สาวห้าวหนึ่งเดียวในกลุ่มออโต้บอทส์ เธอแปลงร่างเป็นรถมอเตอร์ไซด์สีน้ำเงิน บทบาทของเธอในภาคนี้ทำหน้าที่คุ้มกัน แจ็ค ดาร์บี้ ให้รอดพ้นจากภัยอันตรายที่เกิดจากสงครามหุ่นยนต์ อาร์ชีมีประสบการณ์ที่เจ็บปวดจากการที่คู่หูของเธอ ชื่อว่า เทลเกท ถูกไอรัชนิด ฝ่ายดีเซปติคอนส์ สังหารจนเสียชีวิต คลิฟฟ์จัมเปอร์ ฝ่ายออโต้บอทส์อีกตัวหนึ่ง จึงต้องคอยดูแลอาร์ชีแทนเทลเกท แต่ภายหลังคลิฟฟ์จัมเปอร์ ถูก สตาร์สครีม ใช้กรงเล็บแทงเสียชีวิตไปอีกคน อาร์ซีจึงไร้คู่หูมาโดยตลอด แจ็คจึงคอยให้กำลังใจและคอยรักษาสภาพจิตใจของอาร์ชี นั่นจึงทำให้อาร์ชีกับแจ็คมีความผูกพันกันเป็นอย่างมาก ส่วนด้านการรบและการปฏิบัติงานนั้น เธอมักจะได้รับภารกิจสำคัญให้ทำการร่วมกับ บัมเบิลบี นอกจากนี้อาร์ชียังคอยให้คำแนะนำบัมเบิลบีและออโต้บอทส์ตัวอื่น ๆ แต่คำพูดของเธอในบางครั้งก็ทำให้หุ่นยนต์บางตัวหมดกำลังใจและได้รับอันตรายเช่นเดียวกัน เห็นได้ชัดจากเหตุการณ์ที่อาร์ชีต่อว่าสโมคสกรีน ในเรื่องที่สโมคสกรีนมักจะเห็นการออกรบเป็นเรื่องสนุกและน่าตื่นเต้น ทำให้สโมคสกรีนน้อยใจที่ถูกอาร์ซีต่อว่าจนหนีออกจากฐานทัพออโต้บอทส์และถูกเลเซอร์บีคจัวตัวไป เสียงพากย์อาร์ซีในภาคนี้ให้เสียงภาษาไทยโดยศันสนีย์ วัฒนานุกูล (ฉบับช่องเอ็มคอตแฟมมิลี่) นิรมล กิจภิญโญชัย (ฉบับการ์ตูนเน็ตเวิร์ค) และ ชนิดาภา มัฐผา (ฉบับทีมพากย์เสียงไทย)
ภาพยนตร์คนแสดงเรื่องแรกที่อาร์ซีได้ปรากฏตัว ในฉบับภาพยนตร์คนแสดง คือ ทรานส์ฟอร์มเมอร์ส อภิมหาสงครามแค้น อาร์ซีได้ถูกประกอบจากหุ่นยนต์เพศหญิงที่แยกต่างหากกัน 3 ตัว ซึ่งสามารถแปลงร่างไปเป็นมอเตอร์ไซค์ได้
อาร์ชี มีบทบาทสำคัญในการสู้รบคนหนึ่งแม้ว่าเธอจะเป็นผู้หญิงแต่ฝีมือในการสู้รบนั้นไม่แพ้ชายหนุ่มในไซเบอร์ทรอน หน้าที่สำคัญของเธอคือการเผชิญหน้ากับเดสทรอนด้วยความห้าวหาญพร้อมกับอาวุธประเภทปืนผาหน้าไม้ที่เธอเชี่ยวชาญเป็นอย่างยิ่ง ทำให้เธอเป็นนักแม่นปืนสาวที่หาตัวจับได้ยากในไซเบอร์ทรอน
วิทยาลัยนานาชาติปรีดี พนมยงค์ มหาวิทยาลัยธรรมศาสตร์
วิทยาลัยนานาชาติปรีดี พนมยงค์ เป็นหน่วยงานที่มีฐานะเทียบเท่าคณะวิชา สังกัดมหาวิทยาลัยธรรมศาสตร์ จัดตั้งขึ้นตามนโยบายของ ศาสตราจารย์ ดร.สุรพล นิติไกรพจน์เพื่อรองรับการเรียนการสอนหลักสูตรนานาชาติโดยเฉพาะการแลกเปลี่ยนนักศึกษากับนานาชาติซึ่งเดิมเป็นหน้าที่ของสำนักงานวิเทศสัมพันธ์ มหาวิทยาลัยธรรมศาสตร์ ทั้งนี้ชื่อวิทยาลัยตั้งขึ้นเพื่อเป็นเกียรติแด่ศาสตราจารย์ ดร.ปรีดี พนมยงค์ ผู้ประศาสน์การของมหาวิทยาลัยธรรมศาสตร์ ในวาระครบ 100 ปี ชาตกาล
พ.ศ. 2551 วิทยาลัยนานาชาติปรีดี พนมยงค์ ก่อตั้งเพื่อเป็นเกียรติและเป็นการระลึกถึงศาสตราจารย์ ดร.ปรีดี พนมยงค์ ในวาระองค์การยูเนสโก (UNESCO) ยกย่องให้ท่านเป็นบุคคลสำคัญระดับนานาชาติ โดยจุดประสงค์หลักเพื่อสนองนโยบายมหาวิทยาลัยธรรมศาสตร์ในการจัดการเรียนการสอนให้มีมาตรฐานเทียบได้กับมหาวิทยาลัยชั้นนำในต่างประเทศ และขยายความร่วมมือทางวิชาการกับสถาบันการศึกษาชั้นนำในต่างประเทศ
โดยในระยะแรกวิทยาลัยจัดการเรียนการสอนหลักสูตรประกาศนียบัตรไทยศึกษา (หลักสูตรนานาชาติ) ซึ่งประกอบด้วยกลุ่มวิชาภาษาไทย ประวัติศาสตร์ รัฐศาสตร์ สังคมและวัฒนธรรม ซึ่งเป็นหลักสูตรที่รับโอนหน้าที่การจัดการเรียนการสอนมาจากสำนักงานวิเทศสัมพันธ์ มหาวิทยาลัยธรรมศาสตร์
พ.ศ. 2552 เปิดหลักสูตรปริญญาตรีสาขาวิชาจีนศึกษา (หลักสูตรนานาชาติ) โดยเป็นหลักสูตรการศึกษาแบบสหวิทยาการพร้อมทั้งเน้นความเชี่ยวชาญทางภาษา ขอบข่ายการศึกษาของหลักสูตรอาทิ การศึกษาภาษา สังคม วัฒนธรรม การเมือง และเศรษฐกิจจีน โดยใช้ภาษาจีนและภาษาอังกฤษในการเรียนการสอน
นอกจากนี้วิทยาลัยฯ ยังมีหน้าที่สอนวิชาพื้นฐานของหลักสูตรนานาชาติในมหาวิทยาลัยธรรมศาสตร์ด้วย
มนุษย์ปักกิ่ง
มนุษย์ปักกิ่ง มีลักษณะเตี้ย หน้าสั้น หน้าผากต่ำ แบน คิ้วหนายื่นออก ปากยื่น คางสั้น จมูกแบน มนุษย์ปักกิ่งจะเสียชีวิตก่อนอายุ 14 ปี การเลี้ยงชีพของมนุษย์ปักกิ่งคือ การล่าสัตว์ การออกหาอาหารกันเป็นกลุ่มๆ
เดอะคอสบีโชว์
เดอะคอสบีโชว์ () เป็นละครซิทคอมที่นำแสดงโดยบิล คอสบี ออกอากาศทางเครือข่ายโทรทัศน์เอ็นบีซี ครั้งแรกเมื่อเดือนกันยายน ค.ศ. 1984 และฉายต่อเนื่องติดต่อกัน 8 ฤดูกาลจนถึงเดือนเมษายน ค.ศ. 1992 เนื้อเรื่องเกี่ยวกับครอบครัวฮักซ์เทเบิล ชนชั้นกลางแอฟริกันอเมริกันที่อาศัยอยู่ในบรูกลิน นิวยอร์ก
นิตยสารทีวีไกด์ระบุว่ารายการนี้เป็น "รายการโทรทัศน์ที่ประสบความสำเร็จที่สุดในทศวรรษ 1980" และทำให้เกิดรายการซิทคอมเกี่ยวกับแอฟริกันอเมริกันติดต่อมาอีกหลายเรื่อง ตั้งแต่ "In Living Color" จนถึง "The Fresh Prince of Bel-Air" จากการสำรวจความนิยมโดย Nielsen Media Research รายการนี้เป็นรายการโทรทัศน์อเมริกันเพียงหนึ่งในสามที่ติดอันดับหนึ่งติดต่อกัน 5 ปี (อีกสองรายการคือ "All in the Family" (1971 - 1979) และ "American Idol" (2002 - ปัจจุบัน))
ก่อนจะมาทำรายการเดอะคอสบีโชว์ บิล คอสบี เคยทำรายการทำนองนี้มาแล้ว คือ "The Bill Cosby Show" (1969 - 1971) แต่ไม่ประสบความสำเร็จ
ซีรีส์ชุดนี้ออกอากาศในประเทศไทยทางช่อง 3
สถาบันภาษา มหาวิทยาลัยธรรมศาสตร์
สถาบันภาษา มหาวิทยาลัยธรรมศาสตร์ เป็นหน่วยงานภายในของมหาวิทยาลัยธรรมศาสตร์ ที่มีสถานะเทียบเท่าคณะ ตั้งขึ้นเพื่อให้การศึกษา ฝึกอบรม ค้นคว้า วิจัยและให้บริการด้านภาษาต่างประเทศ โดยเฉพาะภาษาอังกฤษ
พ.ศ. 2528 สถาบันภาษา มหาวิทยาลัยธรรมศาสตร์ ถูกจัดตั้งขึ้นโดยให้มีสถาบันเทียบเท่าคณะในมหาวิทยาลัยธรรมศาสตร์ ณ มหาวิทยาลัยธรรมศาสตร์ ท่าพระจันทร์ เพื่อรองรับความต้องการด้านภาษาอังกฤษในการเรียนการสอนของคณะวิชาต่างๆ ในมหาวิทยาลัย โดยเฉพาะอย่างยิ่งเป็นหน่วยงานที่รับผิดชอบบรรยายรายวิชาภาษาอังกฤษพื้นฐานที่นักศึกษาปริญญาตรีภาคปกติทุกสาขาวิชาต้องผ่านการสอบไล่
ปัจจุบัน สถาบันภาษา มีภารกิจหลักคือบรรยายวิชาภาษาต่างประเทศพื้นฐาน จัดอบรมภาษาต่างประเทศแก่องค์กรต่างๆ และบุคคลทั่วไป วิจัยและพัฒนาหลักสูตรการศึกษาภาษาต่างประเทศ และเป็นศูนย์ทดสอบความสามารถภาษาอังกฤษ ซึ่งได้ปฏิบัติภารกิจดังกล่าวในทั้งสามศูนย์การศึกษาของมหาวิทยาลัยธรรมศาสตร์ นอกจากนี้สถาบันยังได้พัฒนาหลักสูตรภาษาต่างประเทศของตนเองขึ้นเป็นเอกเทศอีกด้วย
สถาบันภาษา มีภารกิจบริการสังคมในด้านภาษาอังกฤษ เช่น การพัฒนาครูผู้สอนภาษาอังกฤษในระดับประถมศึกษา และมัธยมศึกษา โดยเฉพาะในโรงเรียนด้อยโอกาสทางการศึกษา นอกจากนี้ยังได้ให้บริการพัฒนาภาษาอังกฤษสำหรับพระภิกษุสามเณร และสถาบันการศึกษาขั้นพื้นฐานในสามจังหวัดชายแดนใต้ ทั้งนี้สำหรับเยาวชนและนักศึกษา สถาบันฯ ได้จัดให้มีค่ายภาษาอังกฤษภาคฤดูร้อนทั้งในและต่างประเทศ
ทั้งนี้สถาบันภาษา ยังมีการจัดสอบวัดระดับภาษาอังกฤษเป็นประจำทุกปี โดยมีบริการจัดสอบ TU-GET (Thammasat University General English Test) และ TU-STEPS (Thammasat University Standartised Test of English Profesional Skills) นอกจากนี้ยังมีบริการจัดสอบวัดระดับในระดับมัธยมศึกษา (TU-SET) และอาชีวศึกษา (TU-VET) ด้วยโดยให้การอบรมภาษาอังกฤษแก่บุคคลทั่วไปที่อายุไม่ต่ำกว่า 15 ปีในหลักสูตรต่างๆ ณ มหาวิทยาลัยธรรมศาสตร์ ท่าพระจันทร์ และมหาวิทยาลัยธรรมศาสตร์ ศูนย์รังสิต ดังนี้
บริษัทรอยัลแอฟริกัน
บริษัทรอยัลแอฟริกันเป็นบริษัทค้าทาสซึ่งจัดตั้งขึ้นโดยราชวงศ์สจวตและพ่อค้าชาวกรุงลอนดอน เมื่อราชวงศ์สจวตกลับคืนสู่ราชบัลลังก์อังกฤษหลังจากการฟื้นฟูราชวงศ์อังกฤษ นำโดยเจมส์ที่ 2 ดยุคแห่งยอร์ก บริษัทดังกล่าวได้รับสิทธิ์ในการผูกขาดการค้าทาสของอังกฤษ ตามกฎบัตรซึ่งได้มีผลบังคับใช้ในปี ค.ศ. 1660 ด้วยความช่วยเหลือของกองทัพบกและกองทัพเรือ บริษัทได้ก่อตั้งสถานีการค้าตามแนวชายฝั่งแอฟริกาตะวันตก และบริษัทยังรับผิดชอบต่อการยึดเรือคู่แข่งสัญชาติอังกฤษลำใดที่ขนส่งทาสอีกด้วย
บริษัทถูกยุบในปี ค.ศ. 1667 ระหว่างสงครามกับเนเธอร์แลนด์ ซึ่งในตอนปลายสงคราม บริษัทได้สนับสนุนให้พลเรือเอก โรเบิร์ต โฮมส์ โจมตีสถานีการค้าทาสแอฟริกันของดัตช์ในปี ค.ศ. 1664 อย่างไรก็ตาม บริษัทได้ถือกำเนิดขึ้นมาใหม่ในปี ค.ศ. 1672 หลังจากได้รวมกับบริษัทของพ่อค้าแกมเบียจนกลายมาเป็นบริษัทรอยัลแอฟริกันแห่งใหม่ โดยมีกฎหมายให้จัดตั้งค่ายทหาร โรงงาน กองกำลัง และเพื่อใช้กฎอัยการศึกในแอฟริกาตะวันตก ตามด้วยการค้าทองคำ เงิน และทาส
ในคริสต์ทศวรรษ 1680 บริษัทได้ขนส่งทาสกว่า 5,000 คนต่อปี ทาสจำนวนมากถูกตีตราด้วยตัวอักษร 'DY' ตามตำแหน่งของประธานบริษัท ดยุคแห่งยอร์ก ผู้ซึ่งสืบทอดราชบัลลังก์ต่อจากพระเชษฐาในปี ค.ศ. 1685 และกลายเป็นสมเด็จพระเจ้าเจมส์ที่ 2 ในขณะที่ทาสอีกส่วนหนึ่งถูกตีตราด้วยอักษรย่อของบริษัท RAC บนหน้าอกของพวกเขา และระหว่าง ค.ศ. 1672-1689 บริษัทได้ขนส่งนักโทษรวมกว่า 90,000-100,000 คน กำไรของบริษัทได้มีส่วนสำคัญในการเพิ่มอำนาจทางการเงินแก่ผู้ซึ่งควบคุมลอนดอน
ในปี ค.ศ. 1698 บริษัทได้สูญเสียการผูกขาด ซึ่งเป็นประโยชน์แก่พ่อค้าในบริสตอล ถึงแม้ว่า เช่นเดียวกับชาวบริสตอล เอ็ดเวิร์ด โคลสตัน พวกเขาได้มีส่วนร่วมในส่วนผสมนี้แล้ว จำนวนทาสซึ่งได้รับการขนส่งโดยเรืออังกฤษจึงได้เพิ่มขึ้นอย่างมากหลังจากนั้น
บริษัทยังคงค้าทาสต่อไปจนกระทั่ง ค.ศ. 1731 เมื่อบริษัทละทิ้งการค้าทาสโดยหันไปค้าขายงาและผงทองแทน ชาร์ลส์ เฮยส์ (1678-1760) นักคณิตศาสตร์และผู้เชี่ยวชาญด้านลำดับเหตุการณ์ เป็นรองประธานบริษัทรอยัลแอฟริกันจนกระทั่งบริษัทถูกยุบในปี ค.ศ. 1752 บริษัทที่เข้ามารับหน้าที่แทน คือ บริษัทพ่อค้าแอฟริกัน
มหาวิทยาลัยนอร์วิช
มหาวิทยาลัยนอร์วิช ( ; NU) เป็นมหาวิทยาลัยการทหารเอกชน ที่ตั้งอยู่ในเมือง นอร์ธฟิลด์ รัฐ เวอร์มอนต์ สหรัฐอเมริกา ก่อตั้งในปี ค.ศ. 1819 ที่ นอร์วิช เวอร์มอนต์ ในชื่อ สถาบันด้านอักษรศาสตร์ วิทยาศาสตร์ และการทหารของชาวอเมริกัน เป็นวิทยาลัยการทหารเอกชนที่เก่าแก่ที่สุดในสหรัฐอเมริกา และเก่าแก่ที่สุดในบรรดาหกวิทยาลัยการทหารของประเทศ นอกจากนี้ ยังได้รับการรับรองโดยกระทรวงกลาโหมสหรัฐอเมริกา ว่าเป็น "แหล่งกำเนิดของการฝึกนายทหารกำลังสำรอง" มหาวิทยาลัยการทหารนอร์วิชมีนักศึกษาที่เป็นนักเรียนนายร้อย แต่ก็มีนักศึกษาพลเรือนด้วย
มหาวิทยาลัยก่อตั้งในปี ค.ศ. 1819 ที่นอร์วิช โดยผู้ให้การศึกษาวิชาทหารและอดีตผู้บัญชาการโรงเรียนนายร้อยทหารบกสหรัฐอเมริกาเวสต์พอยต์ ร้อยเอก อัลเดน บี.พาร์ทริช เขาเชื่อใน "ระบบการศึกษาของชาวอเมริกัน" แบบธรรมเนียมศิลปศาสตร์ หลักสูตรการสอนในวิศวกรรมโยธา และวิชาทหาร หลังจากออกจากเวสต์พอยต์ เนื่องจากรัฐสภาไม่เห็นด้วยกับระบบของเขา เขาจึงได้เดินทางกลับบ้านเกิดที่เวอร์มอนต์ เพื่อก่อตั้ง "สถาบันด้านอักษรศาสตร์ วิทยาศาสตร์ และการทหารของชาวอเมริกัน" ร.อ. พาร์ทริช ได้ก่อตั้งสถาบันของเขาเพื่อต่อต้านการปฏิรูปของ Sylvanus Thayer เพื่อป้องกันสิ่งที่จะเกิดขึ้นในมุมมองของเขา ต่อภัยคุกคามที่อันตรายในระบบความมั่นคงของสาธารณรัฐที่พึ่งจะก่อตั้งใหม่: ในระดับนายทหารมืออาชีพ เขาเชื่อว่าการฝึกที่ดีของกองทหารอาสาสมัคร กลายเป็นสิ่งที่จำเป็นเร่งด่วนและเป็นการพัฒนาระบบของอเมริกันในความคิดนั้น สถาบันของเขากลายเป็นแรงบัลดาลใจให้กับการก่อตั้งวิทยาลัยการทหารแห่งอื่นทั่วทั้งประเทศ รวมทั้ง สถาบันการทหารเวอร์จิเนีย (VMI) และ The Citadel (The Military College of South Carolina)
ในปี ค.ศ. 1825 สถาบันย้ายไปที่ มิดเดิลทาวน์ รัฐคอนเนตทิคัต เพื่อให้การฝึกทางเรือดีขึ้น เนื่องจากการเพิ่มจำนวนขึ้นของนักเรียนนายร้อยในปี ค.ศ. 1829 รัฐคอนเนตทิคัดปฏิเสธที่จะยอมให้ ร.อ. พาร์ทริช ดำเนินการดังนั้นเขาจึงย้ายสถาบันกลับมาที่นอร์วิช (มหาวิทยาลัยที่มิดเดิลทาวน์ได้กลายมาเป็น Wesleyan University ในปี ค.ศ. 1831) ต้นปี ค.ศ. 1826 วิทยาลัยเสนอหลักสูตรแรกคือ วิศวกรรมโยธา ในสหรัฐอเมริกา ในปี ค.ศ. 1834 รัฐเวอร์มอนต์ได้อนุมัติกฎหมายและยอมรับชื่อสถาบัน มหาวิทยาลัยนอร์วิช ระหว่างปีการศึกษา ค.ศ. 1856 ผู้ได้รับอนุญาตคนแรกของ Theta Chi Fraternity ถูกก่อตั้งโดยนักเรียนนายร้อย เฟรเดอริก นอร์ตัน ฟรีแมน และ Arthur Chase ในช่วงเริ่มต้นของสงครามกลางเมืองอเมริกัน ในปี ค.ศ. 1861 นักเรียนนายร้อยของนอร์วิช ได้รับราชการในฐานะผู้ฝึกกองกำลังท้องถิ่นประจำรัฐ ในตลอดรัฐทางตะวันออกเฉียงเหนือ และนักเรียนนายร้อยรุ่นปี 1862 ทั้งหมด ได้เข้าร่วมสงครามหลังจากจบการศึกษา นอร์วิชได้ส่งนายทหารกว่า 100 นาย และพลทหาร เข้าร่วมรบกับกองกำลังฝ่ายรัฐบาลในสงครามกลางเมือง รวมทั้งได้รับเหรียญกล้าหาญ Medal of Honor 4 เหรียญ ศิษย์เก่า 1 นาย เป็นผู้บัญชาการกองทัพน้อย มากกว่า 7 นาย เป็นผู้บัญชาการกองพล 21 นาย เป็นผู้บัญชาการกองพลน้อย 38 นาย เป็นผู้บังคับการกรม และศิษย์เก่าจำนวนมากรับราชการใน 131 กรมทหารที่แตกต่างกัน ในปี ค.ศ. 1898 มหาวิทยาลัยถูกตั้งให้เป็น "วิทยาลัยการทหารแห่งมลรัฐเวอร์มอนต์"
กองทัพไทยได้คัดเลือกนักเรียนนายร้อย ซึ่งมีผลการศึกษาดี จากโรงเรียนนายร้อยของเหล่าทัพ เข้าศึกษาต่อ ณ ประเทศสหรัฐอเมริกาโดยมหาวิทยาลัยนอร์วิชเป็นหนึ่งในสถาบันเหล่านั้น นักเรียนนายร้อยไทยท่านแรกที่สำเร็จการศึกษาจากมหาวิทยาลัยนอร์วิชคือ พล.อ.ชาญ บุญประเสริฐ ซึ่งรับราชการในตำแหน่งสุดท้ายเป็นเสนาธิการทหารบก
เพียงใจที่ผูกพัน
เพียงใจที่ผูกพัน เป็นละครที่ออกอากาศทาง สถานีวิทยุโทรทัศน์ไทยทีวีสีช่อง 3 ประพันธ์โดย กิ่งฉัตร บทโทรทัศน์โดย เอกลิขิต กำกับการแสดงโดย ชนะ คราประยูร ออกอากาศตอนแรกวันที่ 25 กรกฎาคม ถึงวันที่ 21 สิงหาคม พ.ศ. 2553
ฟังเพลงนี้
ฟังเพลงนี้
ความพยายามยับยั้งการรั่วไหลของน้ำมันดิบจากแท่นขุดเจาะดีพวอเทอร์ฮอไรซัน
ความพยายามยับยั้งการรั่วไหลของน้ำมันดิบจากแท่นขุดเจาะดีพวอเทอร์ฮอไรซัน เป็นเหตุการณ์ซึ่งเกิดขึ้นหลังจากการระเบิดของแท่นขุดเจาะ"ดีพวอเทอร์ฮอไรซัน" จนกระทั่งโรงกลั่นน้ำมันได้รับการปิดผนึกเมื่อวันที่ 15 มิถุนายน พ.ศ. 2553 อย่างไรก็ตาม มีความเป็นไปได้มากว่าความช่วยเหลือของบริติชปิโตรเลียม (BP) สู่พื้นที่จะแก้ปัญหาได้อย่างถาวร โลมาและสัตว์เลี้ยงลูกด้วยน้ำนมหลายสปีชีส์ (61 ตัว) นก (2,095 ตัว) และเต่าทะเลใกล้สูญพันธุ์ (467 ตัว) ตายได้โดยรับผลกระทบโดยตรงหรือโดยอ้อมจากการรั่วไหลของน้ำมันดิบดังกล่าว
บีพีได้ขุดหลุมควบคุมความดันภายในบ่อเดิมเพื่อที่จะสกัดกั้นการรั่วไหลของน้ำมันดิบ เมื่อหลุมควบคุมความดันเข้าไปถึงหลุมเจาะแล้ว ผู้ควบคุมจะสูบเอาของเหลวที่กำลังร่วไหลออกมาเข้าไปในบ่อดั้งเดิมได้ "ดิวัลลอปเมนต์ ดริลเลอร์ที่ 3" ได้เริ่มต้นการเจาะหลุมควบคุมความดันหลุ่มแรกเมื่อวันที่ 2 พฤษภาคม และเมื่อวันที่ 14 มิถุนายน หลุมได้มีความลุก 4,260 เมตร จากทั้งหมด 5,500 เมตรแล้ว "จีเอสเอฟ ดิวัลลอปเมนต์ ดริลเลอร์ที่ 2" ได้เริ่มต้นการเจาะหลุมควบคุมความดันที่สองเมื่อวันที่ 16 พฤษภาคม แต่หยุดอยู่ที่ 2,614 เมตร จากทั้งหมด 5,500 เมตร เมื่อวันที่ 14 มิถุนายน ระหว่างที่วิศวกรของบีพีกำลังระบุสถานะปฏิบัติการของตัวป้องกันการพลุ่งของหลุมควบคุมความดันที่สอง หลุมควบคุมความดันคาดว่าจะเริ่มต้นใช้ได้ในเดือนสิงหาคม พ.ศ. 2553 โดยบ่อหนึ่งคิดเป็นมูลค่ากว่า 100 ล้านดอลลาร์สหรัฐ
สมาคมดนตรีประชาธิปไตย
สมาคมดนตรีประชาธิปไตย (; Democratic Music Association) ก่อตั้งขึ้นเมื่อ พ.ศ. 2506 โดย ไดซาขุ อิเคดะ นายกสมาคมโซคา งัคไก ท่านที่ 3 มีจุดประสงค์คือเผยแผ่ดนตรีแลกเปลี่ยนวัฒนธรรมศิลปะแต่ละประเทศ และในประเทศญี่ปุ่นด้วย
สมาคมดนตรีประชาธิปไตย ได้ทำหน้าที่แลกเปลี่ยนกับ 88 ประเทศเขตแคว้นทั่วโลก ได้จัดงานการแสดงคอนเสิร์ตมากกว่า 60,000 ครั้ง เช่น งานแสดงมิราโน-สกาลาญี่ปุ่น เป็นต้น มีการจัดดนตรีพื้นบ้าน เพื่อสนับสนุนวัฒนธรรมท้องถิ่น และมีการขายตั๋ว และจัดประกวด
พิพิธภัณฑ์ศิลปะฟุจิโตเกียว
พิพิธภัณฑ์ศิลปะฟุจิโตเกียว ก่อตั้งขึ้นเมื่อ พ.ศ. 2526 เป็นพิพิธภัณฑ์จัดแสดงศิลปะ เครื่องปั้น ศิลปกรรมต่างๆ เพื่อส่งเสริมศิลปะ วัฒนธรรม สากล
ก่อตั้งเมื่อพ.ศ. 2526 เมื่อวันที่3พฤศจิกายน โดยดร.ไดซาขุ อิเคดะ ประธานสมาคมโซคา งัคไก สากล พิพิธภัณฑ์ศิลปะฟุจิโตเกียวเป็นพิพิธภัณฑ์ที่มีภาพวาด รูปปั้น พิมพ์ต่างๆ และศิลปกรรมต่างๆมากมาย ของประเทศจีน ประเทศญี่ปุ่น และประเทศทางตะวันตกเพื่อเพื่อนผู้ศรัทธา,สร้างคุณค่า,2550
ไซด์สไวป์
ไซด์สไวป์ อังกฤษ:(Sideswipe) เป็นชื่อตัวละครจากภาพยนตร์เรื่อง ทรานส์ฟอร์มเมอร์ส
ไซด์สไวป์ เป็นพี่ชายของ ซันสตรีคเกอร์ ทั้งสองได้รับฉายาว่า "The Lamborghini twins" เป็นหุ่นยนต์อีกตัวหนึ่งที่เป็นองครักษ์ของอ็อพติมัส ไพรม์ และได้ช่วยเหลือหุ่นยนต์ออโต้บ็อทส์ มาหลายต่อหลายครั้งแล้ว
ไซด์สไวป์ในภาคนี้มีลักษณะร่างกายเป็นสีแดง มีล้อรถอยู่ที่ไหล่ทั้งสองข้าง ส่วนบทบาทของเขาเป็นหุ่นยนต์จอมกะล่อนที่ติดตามร้อยโทบัมเบิลบี และ สตรองอาร์ม หุ่นยนต์เพศหญิงมายังโลกมนุษย์เพื่อมาปราบปรามดีเซปติคอนที่ยังหลงเหลือ แต่ไซด์สไวป์กับสตรองอาร์มมักจะมีปัญหาทะเลาะกันเองอยู่บ่อยครั้งเนื่องจากความคิดเห็นไม่ตรงกัน วินด์เบลด หุ่นยนต์ออโต้บอทส์เพศหญิงอีกตัวหนึ่งก็มักจะชอบเรียกชื่อไซด์สไวป์ผิด เป็น สลิป เสียด้วย
เสียงพากย์ไซด์สไวป์ในภาคนี้ ให้เสียงภาษาไทยโดย ภิญโญ รุ่งสมัย (ฉบับช่อง 3 Family) และ นนท์ ศรีโพธิ์ (ฉบับการ์ตูนเน็ตเวิร์ค) ให้เสียงภาษาอังกฤษโดย ดาร์เรน คริส (Darren Criss) และให้เสียงภาษาญี่ปุ่นโดย ไดกิ ฮามาโนะ (Daiki Hamano)
ไซด์สไวป์ เป็นหุ่นยนต์ที่เชี่ยวชาญในการต่อสู้ด้วยมีดดาบ แปลงร่างเป็นรถเชฟโรเล็ต คอร์เว็ทท์ส สติงเกรย์ สีเงิน เมื่อหุ่นยนต์ออโต้บอทส์ทุกตัวได้จับมือกับหน่วยเนสท์เพื่อช่วยกันปราบปรามดีเซปติคอนส์ กับหน่วยจู่โจมลับ ชื่อว่า เนสท์ (NEST) ที่ก่อตั้งขึ้นแทนที่หน่วยงานลับ เซ็กเตอร์ เซเว่น (Sector 7) ที่ถูกยุบไป หน่วยเนสท์และออโต้บ็อทส์ได้เดินทางไปเซี่ยงไฮ้ เพื่อปราบดีโมลิชเชอร์ และไซด์เวย์ส ไซด์สไวป์ได้กำจัดไซด์เวย์ส หุ่นยนต์ฝ่ายดีเซ็ปติคอนส์ที่ติดตามดีโมลิชเชอร์ได้ ส่วนดีโมลิชเชอร์นั้นได้ถูกอ็อพติมัส ไพรม์ กำจัดไปแล้ว นี่คือผลงานหนึ่งที่ไซด์สไวป์ได้สร้างไว้ด้วยความกล้าหาญ
ต่อจากนั้นไซด์สไวป์ได้มีส่วนร่วมในการจัดการดีเซปติคอนส์ อีกหลายต่อหลายครั้ง แต่ขณะเดียวกันไซด์สไวป์ และเหล่าออโต้บอทส์ตัวอื่น ๆ ก็ต้องการที่จะพิสูจน์ว่าออโต้บอทส์ ควรที่จะได้สิทธิ์อยู่บนโลก เพราะหุ่นยนต์ฝ่ายดีเซปติคอนส์นั้น ต้องการจะทำลายล้างโลกเช่นเดียวกับดาวอื่นๆ
ต่อมาไม่นาน อ็อพติมัส ไพรม์ได้เปลี่ยนบทบาทมาช่วยคลี่คลายความขัดแย้งกันของมนุษย์ เพื่อไม่ให้มนุษย์ทำร้ายกันเอง ไซด์สไวป์ได้มีส่วนร่วมในครั้งนี้ด้วย โดยร่วมมือกับ บัมเบิลบี และ ดีโน่ (ชื่อเล่นของ มิหราจ) ทำการยิงคุ้มกัน เซนทิเนล ไพรม์ พอไม่นานนัก เซนทิเนล ไพรม์ ได้ทรยศออโต้บ็อทส์ด้วยการสังหารไอร่อนไฮด์จนสิ้นใจแล้วไปเข้าข้างดีเซปติคอนส์ เพื่อความปลอดภัยของดาวบ้านเกิดไซเบอร์ทรอน เซนทิเนลได้บีบบังคับทุกหน่วยงาน ให้เนรเทศออโต้บอททส์ออกไป โดยให้ออโต้บอทส์ทุกตัว ขึ้นยานบินออกเดินทางไปที่ใดก็ได้ยกเว้นโลก แต่เมื่อออโต้บอทส์ขึ้นยานบินลำนั้นไปแล้วก็ถูกสตาร์สครีมยิงระเบิด แต่โชคดีที่ออโต้บ็อทส์ทั้งหมด รวมถึงตัวไซด์สไวป์เองวางแผนเตรียมการไว้อย่างดี จนหนีรอดออกจากยานลำนั้นมาได้และตกลงไปในมหาสมุทรแอตแลนติก จนกระทั่งมารวมตัวกันปราบดีเซปติคอนส์อีกครั้ง ในชิคาโก้
แต่ไม่นานไซด์สไวป์ และหุ่นตัวอื่นๆโดนจับเป็นเชลย จนวีลแจ็ค หรือ คิว หุ่นยนต์ออโต้บอทส์ตัวหนึ่งถูกฆ่า โชคดีที่หุ่นตัวจิ๋ว 2 ตัว เบรนส์ และวีลลี่ซึ่งกำลังทำการฉีกยานบินดีเซปติคอนส์ขนาดใหญ่ในบริเวณใกล้เคียง ยานพวกนั้นได้ตกตรงบริเวณที่เหล่าออโต้บอทส์ถูกจับอยู่ทำให้พวกเขารอดมาได้ ไซด์สไวป์ได้ไปช่วยเหลือทุก ๆ คนในทีม ทำลายข้าศึกจนบาดเจ็บเล็กน้อย แต่ก็ได้รับชัยชนะ
เสียงพากย์ไซด์สไวป์ในฉบับภาพยนตร์คนแสดง ให้เสียงภาษาอังกฤษโดย แอนเดร โซกลิยูซโซ (André Sogliuzzo)
ไซด์สไวป์ มีความสามารถในด้านการรบ แบบประชิดข้าศึก
พิพิธภัณฑ์ศิลปะฟุจิ
พิพิธภัณฑ์ศิลปะฟุจิ อยู่ที่ฟุจิโนมิย่ะ จังหวัดชิสุโอกะ ใกล้ภูเขาฟุจิ ติดกับวัดใหญ่ไทเซขิจิ ของนิกายนิชิเรนโชชู เป็นพิพิธภัณฑ์จัดแสดงของล้ำค่าของประเทศญี่ปุ่นและศิลปะต่างๆในโลก อยู่ในการดูแลของสมาคมสร้างคุณค่า
ก่อตั้งโดยดร.ไดซาขุ อิเคดะ เปิดเมื่อวันที่ 3 พฤษภาคม พ.ศ. 2516 เป็นที่จัดแสดงสมบัติอันล้ำค่าของประเทศญี่ปุ่น ประเทศจีน และรวบรวมศิลปะเอเชียใต้
พิพิธภัณฑ์ศิลปะฟุจิ ได้มีการแลกเปลี่ยนศิลปะวัฒนธรรมในประเทศต่าง ๆ มากกว่า 29 ประเทศเขตแคว้น มีการจัดนิทรรศการทั้งภายในประเทศและต่างประเทศมากกว่า 360 ครั้ง
สถาบันโทะดะเพื่อสันติภาพโลกและการวิจัยนโยบาย
สถาบันโทะดะเพื่อสันติภาพโลกและการวิจัยนโยบาย () ก่อตั้งโดย ดร.ไดซาขุ อิเคดะ ประธานสมาคมโซคา งัคไก สากล ก่อตั้งขึ้นเมื่อวันที่11 พฤษภาคม พ.ศ. 2539 เพื่อวิจัยต่อต้านอาวุธนิวเคลียร์ และส่งเสริมสันติภาพทั่วโลก
นอกจากนี้ สมาคมสร้างคุณค่า ยังมีสถาบันเพื่อสันติภาพอีกหลายแห่งเช่น สถาบันการวิจัยปรัชญาตะวันออก
เซลล์รูปแท่ง
เซลล์รูปแท่ง () เป็นตัวรับแสง อยู่ที่จอตาของดวงตา มีความสามารถในการรับแสงมากกว่าเซลล์รูปกรวย
ไวต่อการรับแสงสว่าง แม้ในที่มีแสงสว่างน้อย เซลล์ชนิดนี้ไม่สามารถแยกความแตกต่างของสีได้
เซลล์รูปกรวย
เซลล์รูปกรวย () เป็นเซลล์ตัวรับแสงชนิดหนึ่งจากสองชนิดซึ่งอยู่ในจอตา ซึ่งทำหน้าที่เห็นสี เช่นเดียวกับสภาพรู้สึกสีได้ของตา เซลล์รูปกรวยทำหน้าที่ได้ดีที่สุดในแสงค่อนข้างสว่าง ตรงข้ามกับเซลล์รูปแท่งซึ่งทำงานได้ดีกว่าในแสงสลัว เซลล์รูปกรวยอัดแน่นในรอยบุ๋มจอตา อันเป็นพื้นที่ปราศจากเซลล์รูปแท่งเส้นผ่านศูนย์กลาง 0.3 มิลลิเมตรที่มีเซลล์รูปกรวยอัดแน่นบางมากซึ่งลดจำนวนอย่างรวดเร็วเมื่อออกรอบนอกของจอตา ในตามนุษย์มีเซลล์รูปกรวยหกถึงเจ็ดล้านเซลลล์และส่วนมากกระจุกอยู่บริเวณจุดภาพชัด
เซลล์รูปกรวยไวต่อแสงน้อยกว่าเซลล์รูปแท่งในจอตา (ซึ่งสนับสนุนการเห็นในระดับแสงต่ำ) แต่ทำให้รับรู้สี นอกจากนี้ ยังสามารถรับรู้รายละเอียดชัดกว่าและการเปลี่ยนแปลงภาพรวดเร็วกว่า เพราะเวลาการสนองต่อสิ่งเร้าเร็วกว่าของเซลล์รูปแท่ง เซลล์รูปกรวยปกติเป็นหนึ่งในสามชนิด แต่ละชนิดมีสารสีต่างกัน คือ เซลล์รูปกรวย-เอส เซลล์รูปกรวย-เอ็ม และเซลล์รูปกรวย-แอล ฉะนั้นเซลล์รูปกรวยแต่ละเซลล์จึงไวต่อความยาวคลื่นของแสงที่มองเห็นได้ซึ่งสอดคล้องกับแสงความยาวคลื่นสั้น ความยาวคลื่นกลางและความยาวคลื่นยาว เนื่องจากมนุษย์ปกติมี่เซลล์รูปกรวยสามชนิดที่มีโฟตอปซิน (photopsin) ต่างกัน ซึ่งมีโค้งการสนองต่างกันแล้วสนองต่อการแปรผันของสีต่างวิธีกัน มนุษย์จึงมีการรับรู้ภาพสี่สี มีการแสดงว่า สามสารสีซึ่งทำหน้าที่ตรวจจับแสงมีองค์ประกอบทางเคมีที่แน่ชัดแปรผันเนื่องจากการกลายพันธุ์ แต่ละปัจเจกบุคคลจึงมีเซลล์รูปกรวยที่ไวต่อสีต่างกัน การทำลายเซลล์รูปกรวยจากโรคจะส่งผลให้ตาบอด
ไฮน์ริช ฮิมเลอร์
ไฮน์ริช ลูอิทพ็อลท์ ฮิมเลอร์ () เป็นหนึ่งในผู้นำพรรคนาซีในเยอรมนี และเป็น "ไรชส์ฟือเรอร์-เอ็สเอ็ส" ของหน่วย "ชุทซ์ชตัฟเฟิล" (เอ็สเอ็ส) รับผิดชอบด้านการคุมกำลังหน่วยวัฟเฟิน-เอ็สเอ็สทั้งหมดในไรช์ เขาเป็นหนึ่งในผู้ทรงอิทธิพลที่สุดในไรช์ และเป็นผู้รับผิดชอบโดยตรงในการทำฮอโลคอสต์ชาวยิว
ฮิมเลอร์เกิดเมื่อวันที่ 7 ตุลาคม ค.ศ. 1900 ในครอบครัวคาทอลิกชนชั้นกลางในเมืองมิวนิก เป็นบุตรคนที่สองในบ้าน มีบิดาเป็นครูในราชสำนักบาวาเรียและมีมารดาผู้เคร่งศาสนา ฮิมเลอร์เข้าเรียนในโรงเรียนที่เมืองลันทซ์ฮูทซึ่งบิดาเป็นรองครูใหญ่อยู่ที่นั่น เขาเป็นเด็กที่เรียนหนังสือเก่งแต่กลับมีสุขภาพไม่ดี เขาป่วยเกี่ยวกับกระเพาะอาหารและมีอาการป่วยอื่น ๆ ร่วม ในวัยเด็กเขาพยายามออกกำลังกายทุกวันเพื่อหวังจะแข็งแรงขึ้น เขามีภาพลักษณ์ในวัยเด็กเป็นเด็กเรียนที่ไม่ค่อยเข้าสังคม
ฮิมเลอร์เคยรับใช้จักรวรรดิเยอรมันโดยการเป็นทหารในกองพันสำรองในช่วงสงครามโลกครั้งที่หนึ่ง หลังจากนั้นก็เข้าศึกษาด้านปฐพีวิทยา และเข้าร่วมกับพรรคนาซีใน ค.ศ. 1923 เมื่อพรรคนาซีล้มเหลวในการทำรัฐประหารโรงเบียร์ ฮิตเลอร์และบรรดาผู้นำของพรรคนาซีต่างถูกรัฐบาลจับกุมและต้องโทษจำคุก ฮิมเลอร์รอดคุกมาได้เนื่องจากพยานหลักฐานไม่เพียงพอ หลังพรรคนาซีเริ่มมีอำนาจ ในปี ค.ศ. 1929 ฮิตเลอร์ก็แต่งตั้งให้เขาเป็น "ไรชส์ฟือเรอร์-เอ็สเอ็ส" โดยตลอด 16 ปีที่เขาดำรงตำแหน่งนี้ เขาได้ทำให้หน่วยเอ็สเอ็สมีกำลังพลเพิ่มขึ้น จาก 290 นายเป็นกว่าล้านนาย เขาจัดตั้งค่ายกักกันนาซีตามคำสั่งของฮิตเลอร์ เขามีทักษะในการบริหารองค์กรและคัดเลือกคนเก่ง ๆเข้ามาทำงาน อาทิ ไรน์ฮาร์ด ฮายดริช เป็นต้น ในปีค.ศ. 1943 ฮิมเลอร์ได้ดำรงตำแหน่งควบทั้งผู้บัญชาการตำรวจและรัฐมนตรีมหาดไทย คอยควบคุมดูแลหน่วยรักษาความสงบเรียบร้อยและกำลังตำรวจทั้งหมดในไรช์ รวมถึงหน่วย เกสตาโพ (ตำรวจลับ)
ฮิมเลอร์มีความสนใจในด้านโหราศาสตร์และสิ่งลี้ลับ เขาได้ก่อตั้งองค์กร "อาเนินแอร์เบอ" (Ahnenerbe) เพื่อทำการวิจัยเกี่ยวกับพันธุ์ศาสตร์, ภูมิศาสตร์การเมือง, นิรุกติศาสตร์, มานุษยวิทยา, ประวัติศาสตร์, โบราณคดี, เทพนิยาย ตลอดจนเวทมนตร์คาถา ฮิมเลอร์มุ่งหวังใช้ผลการวิจัยเป็นเครื่องมือสนับสนุนลัทธิเชื้อชาติอารยันอันสูงส่ง มีการส่งหน่วยเพื่อสืบเสาะตามหาวัตถุในตำนานต่าง ๆ อาทิ หีบแห่งพันธสัญญา, ทวนศักดิ์สิทธิ์, จอกศักดิ์สิทธิ์
ฮิมเลอร์ยังได้จัดตั้งหน่วย "ไอน์ซัทซกรุพเพน" ในนามของฮิตเลอร์ และสั่งสร้างค่ายมรณะหลายแห่ง ด้วยการอำนวยความสะดวกของฮิมเลอร์นี้เอง ทำให้ชาวยิวกว่า 6 ล้านคนและชาวโรมานีอีกราว 2 ถึง 5 แสนคนถูกสังหารอย่างเหี้ยมโหด และตลอดช่วงการเรืองอำนาจของนาซี มีพลเรือนถูกสังหารไปราว 11 ถึง 14 ล้านคน ส่วนมากเป็นพลเรือนชาวโปแลนด์และโซเวียต
ปลายสงครามโลกครั้งที่สอง ฮิมเลอร์ตระหนักว่าเยอรมนีกำลังจะแพ้สงคราม เขาจึงแอบเจรจาสันติภาพกับผู้แทนฝ่ายสัมพันธมิตรอย่างลับ ๆ เมื่อสถานีวิทยุบีบีซีแฉเรื่องนี้ในวันที่ 28 เมษายน ค.ศ. 1945 ฮิตเลอร์ก็สั่งปลดเขาจากทุกตำแหน่งและมีคำสั่งให้ตามจับกุมเขา หลังกรุงเบอร์ลินถูกโซเวียตตีแตกในวันที่ 30 เมษายน ค.ศ. 1945 ฮิมเลอร์ก็แฝงตัวเป็นพลเรือนเดินทางไปอย่างไร้จุดหมาย เขาถูกด่านตรวจของโซเวียตกักตัวไว้ในวันที่ 21 พฤษภาคม และถูกส่งตัวให้กับหน่วยทหารอังกฤษในเมืองลือเนอบวร์คในวันที่ 23 พฤษภาคม เขาถูกสอบสวนและรับสารภาพว่าตัวเองเป็นใคร ขณะที่ถูกแพทย์อังกฤษพิสูจน์อัตลักษณ์นั่นเอง เขาก็กัดไซยาไนด์ที่ซ่อนไว้ในปากและเสียชีวิตลงในเวลา 15 นาที ร่างของเขาถูกเผาบริเวณใกล้กับเมืองลือเนอบวร์ค
อัลโซชปราคซาราทุสทรา (ชเตราส์)
อัลโซชปราคซาราทุสทรา (; , Op. 30) เป็นซิมโฟนิกโพเอ็มโดยริชชาร์ท ชเตราส์ แต่งขึ้นในปี ค.ศ. 1896 โดยได้แรงบันดาลใจมาจากวรรณกรรมภาษาเยอรมัน "Also sprach Zarathustra" ของฟรีดริช นีทเชอ ออกแสดงครั้งแรกที่แฟรงเฟิร์ต โดยชเตราส์เป็นผู้อำนวยเพลงด้วยตนเอง
ชเตราส์แบ่งงานดนตรีออกเป็น 9 ส่วน โดยตั้งชื่อแต่ละส่วนตามชื่อบทในวรรณกรรมต้นฉบับของนีทเชอ ได้แก่
ดนตรีบรรเลงช่วงเบิกโรง (fanfare) จากซิมโฟนิกโพเอ็มชิ้นนี้มีชื่อว่า "Sunrise" หรือ "Dawn" เป็นที่รู้จักอย่างกว้างขวางในวัฒนธรรมสมัยนิยม หลังจากสแตนลีย์ คูบริก นำมาใช้ในภาพยนตร์ "2001 จอมจักรวาล" ในปี ค.ศ. 1968 โดยปรากฏอยู่ในภาพยนตร์ 3 ครั้ง แต่ละครั้งจะสื่อถึงวิวัฒนาการครั้งสำคัญของมนุษยชาติ หลังจากได้สัมผัสกับหินดำ คือ จากลิงเอปเป็นมนุษย์, การเข้าสู่ยุคอวกาศ, และความก้าวหน้าทางเทคโนโลยีขั้นสูง นอกจากนั้นยังนิยมใช้เป็นเพลงเปิดตัวนักกีฬา ทีมกีฬา หรือศิลปินหลายคน เช่น เอลวิส เพรสลีย์ นำมาใช้เปิดก่อนขึ้นเวทีแสดงในช่วงทศวรรษ 1970 หรือ ริก แฟลร์ นักมวยปล้ำทีเอ็นเอ ก็ใช้เป็นเพลงเปิดตัวก่อนเข้าสนาม
คาร์มินา บูรานา (ออร์ฟ)
คาร์มินา บูรานา (; /ˈkɑrmɨnə bʊˈrɑːnə/ ; แปลว่า "Songs from Benediktbeuern") เป็นคันตาตาที่แต่งโดยคาร์ล ออร์ฟ ในปี ค.ศ. 1935-1936 มาจากบทกวีในยุคกลาง 24 ชิ้น จากทั้งหมด 254 ชิ้นที่มีชื่อว่า "Carmina Burana" ซึ่งแต่งขึ้นในคริสต์ศตวรรษที่ 11 - 12 เกี่ยวกับ "วงล้อแห่งโชคลาภ" (Wheel of Fortune) ต้นฉบับบทกวีเขียนด้วยภาษาละติน ถูกค้นพบในปี ค.ศ. 1803 และถูกแปลเป็นภาษาต่างๆ โดยออร์ฟได้อ่านฉบับแปลภาษาอังกฤษซึ่งตีพิมพ์ในปี ค.ศ. 1884 และเกิดแรงบันดาลใจที่จะแต่งคันตาตาชิ้นนี้
คันตาตานี้ออกแสดงครั้งแรกที่แฟรงเฟิร์ตเมื่อวันที่ 8 มิถุนายน ค.ศ. 1937 และประสบความสำเร็จตั้งแต่เริ่มแรก กลายเป็นผลงานดนตรีที่จากเยอรมนีที่ประสบความสำเร็จที่สุดในขณะนั้น และยิ่งได้รับความนิยมมากขึ้นในทศวรรษ 1960 หลังสิ้นสุดสงครามโลก
คาร์มินา บูรานา แบ่งออกเป็น 25 มูฟเมนต์ โดยแบ่งเป็น 5 ส่วนหลัก ได้แก่
Fortuna Imperatrix Mundi
I – Primo vere ("In Spring")
Uf dem Anger ("In the Meadow", "On the Lawn")
II – In Taberna ("In the Tavern")
III – Cour d'amours ("Court of Love")
Blanziflor et Helena ("Blanchefleur and Helen")
Fortuna Imperatrix Mundi ("Fortune, Empress of the World")
มูฟเมนต์ที่ 1 และ 25 ซึ่งเริ่มต้นและลงท้าย มีชื่อว่า "O Fortuna" เป็นงานดนตรีของออร์ฟที่มีชื่อเสียงที่สุด ได้รับการบันทึกว่าเป็นงานดนตรีคลาสสิกที่ถูกบรรเลงบ่อยครั้งที่สุดในสหราชอาณาจักรในรอบ 75 ปีมานี้ และปรากฏอยู่ในวัฒนธรรมสมัยนิยมเป็นจำนวนมาก เช่นใช้เป็นเพลงทีเซอร์ก่อนการแสดงของไมเคิล แจ็กสัน ในเดนเจอรัส เวิลด์ ทัวร์ และอัลบัม Video Greatest Hits – HIStory
คนไม่ใช่คน
คนไม่ใช่คน () เป็นภาพยนตร์แนวนวนิยายวิทยาศาสตร์ สยองขวัญ กำกับโดยจอห์น แม็กเทียร์แนน นำแสดงโดยอาร์โนลด์ ชวาร์เซเน็กเกอร์, คาร์ล เวทเทอร์ส, เจสซี เวนทูรา และเควิน ปีเตอร์ ฮอลล์ ภาพยนตร์ทำรายได้ 60 ล้านดอลลาร์สหรัฐ ในสหรัฐอเมริกา ภาพยนตร์ยังมีภาคต่อ 2 ภาคคือ "คนไม่ใช่คน 2 บดเมืองมนุษย์" (1990) และ "มหากาฬพรีเดเตอร์" (2010) นอกจากนั้นยังมีภาพยนตร์ข้ามเรื่องกับภาพยนตร์ตระกูลเอเลี่ยน อย่าง "เอเลี่ยน ปะทะ พรีเดเตอร์ สงครามชิงเจ้ามฤตยู" (2004) และ "สงครามฝูงเอเลี่ยนปะทะพรีเดเตอร์ 2" (2007)
หลังจากดัชท์ (ชวาร์เซเน็กเกอร์) ถูกจ้างวานให้เข้าไปช่วยเหลือตัวประกันซึ่งถูกจับตัวไว้โดยกลุ่มกองโจร กลางป่าลึกในประเทศอเมริกากลาง เขาและลูกทีมต้องพบกับศัตรูสุดโหดเกินกว่าจะจินตนาการได้ เพราะเจ้านักล่าตัวนี้ไม่ใช่สิ่งมาชีวิตบนโลกนี้
อเลสซานโดร มาลาสปินา
อเลสซานโดร มาลาสปินา () (5 พฤศจิกายน ค.ศ. 1754 - 9 เมษายน ค.ศ. 1810) เป็นขุนนางชาวอิตาลี ที่ใช้ชีวิตเกือบทั้งชีวิตเป็นนาวิกโยธินสเปน เขาได้เดินทางไปรอบโลกตั้งแต่ปี 1786 ถึง 1788 จากนั้นจากปี 1789 ถึง 1794 โดยเป็นการเดินทางสำรวจทางวิทยาศาสตร์ผ่านทางมหาสมุทรแปซิฟิก โดยสำรวจและทำแผนที่ชายฝั่งทางตะวันตกของอเมริกา ตั้งแต่เคปฮอร์นถึงอ่าวอะแลสกา ข้ามไปยังเกาะกวมไปถึงฟิลิปปินส์ และหยุดที่นิวซีแลนด์ ออสเตรเลียและตองกา
บริษัทสกอตแลนด์
บริษัทการค้ากับแอฟริกาและหมู่เกาะอินเดียของสกอตแลนด์ หรือเรียกว่า บริษัทดาเรียนสกอติช () เป็นบริษัทการค้าโพ้นทะเล ก่อตั้งขึ้นโดยพระราชบัญญัติของรัฐสภาสกอตแลนด์ในปี ค.ศ. 1695 พระราชบัญญัติดังกล่าวได้มอบอำนาจแก่บริษัทในการผูกขาดการค้ากับอินเดียของสกอตแลนด์ แอฟริกาและอเมริกา คล้ายกับบริษัทผูกขาดการค้าซึ่งได้รับการจัดตั้งโดยอังกฤษ และยังได้รับสิทธิอธิปไตยพิเศษและข้อยกเว้นการเก็บภาษีชั่วคราว
ปัญหาทางการเงินและการเมืองได้รบกวนการดำเนินการของบริษัทในช่วงปีแรก ๆ บรรดาข้าหลวงได้ถูกแบ่งแยกระหว่างกลุ่มที่อาศัยอยู่และประชุมในเอดินบะระและอีกกลุ่มหนึ่งในลอนดอน ซึ่งในหมู่ข้าหลวงนี้ก็มีทั้งชาวสกอตและชาวอังกฤษ พวกเขาถูกแบ่งแยกกันโดยเจตนาทางธุรกิจ บางส่วนตั้งใจที่จะทำการค้าในอินเดียและตามชายฝั่งแอฟริกา ในฐานะคู่แข่งที่มีประสิทธิภาพของบริษัทอินเดียตะวันออกของอังกฤษ ในขณะที่อีกกลุ่มหนึ่งเข้ากับแผนดาเรียนของแพทเทอสัน ซึ่งได้รับชัยชนะมโหฬาร
ในเดือนกรกฎาคม ค.ศ. 1698 บริษัทได้เริ่มการสำรวจเป็นครั้งแรก นำโดยวิลเลียม แพทเทอสัน ผู้ซึ่งหวังจะก่อตั้งอาณานิคมในดาเรียน (บนคอคอดปานามา) อันเป็นสถานที่ซึ่งสามารถใช้เป็นจุดการค้าระหว่างยุโรปและตะวันออกไกลได้
ถึงแม้ว่าเรือห้าลำและชาวอาณานิคมสกอต 1,200 คนจะขึ้นฝั่งได้สำเร็จในดาเรียน ถิ่นฐานดังกล่าวก็ได้รับการจัดเตรียมเลวและถูกละทิ้งในที่สุด การสำรวจครั้งที่สองที่ใหญ่กว่าครั้งแรก (เริ่มออกเดินทางก่อนที่ชะตากรรมของการสำรวจครั้งแรกจะเป็นที่รู้จัก) ได้ก่อตั้งถิ่นฐานทะเลทรายขึ้น แต่ได้ถูกล้อมโดยชาวสเปนอย่างรวดเร็ว มากกว่าหนึ่งพันคนเสียชีวิตด้วยความอดอยากและโรคระบาด และในเดือนเมษายน ค.ศ. 1700 เรือสองลำจึงได้นำผู้รอดชีวิตจำนวนเพียงน้อยนิดกลับบ้าน
มีการประมาณว่าโครงการดาเรียนได้ทำให้สกอตแลนด์สูญเสียสินทรัพย์สภาพคล่องไปเกือบหนึ่งในสี่และเป็นหนึ่งในปัจจัยสำคัญซึ่งทำให้สกอตแลนด์เข้ารวมกับอังกฤษตามพระราชบัญญัติสหภาพ ค.ศ. 1707
ซีวิลลอว์ (ระบบกฎหมาย)
ซีวิลลอว์ () เป็นระบบกฎหมายซึ่งได้รับอิทธิพลจากกฎหมายโรมัน ลักษณะพื้นฐานของซีวิลลอว์คือ เป็นกฎหมายที่บัญญัติไว้เป็นลายลักษณ์อักษร เป็นระบบประมวล และมิได้ตัดสินตามแนวคำพิพากษาของศาล ระบบกฎหมายดังกล่าวจึงได้ยึดถือฝ่ายนิติบัญญัติเป็นบ่อเกิดหลักของกฎหมาย และระบบศาลมักจะใช้วิธีพิจารณาโดยระบบไต่สวน และศาลจะไม่ผูกพันตามคำพิพากษาในคดีก่อนๆ
ในเชิงความคิด ซีวิลลอว์เป็นกลุ่มของแนวคิดและระบบกฎหมายซึ่งได้รับมาจากประมวลกฎหมายจัสติเนียน รวมไปถึงกฎหมายของชนเผ่าเยอรมัน สงฆ์ ระบบศักดินา และจารีตประเพณีภายในท้องถิ่นเอง รวมไปถึงความคิดเช่น กฎหมายธรรมชาติ แนวคิดในการจัดทำประมวลกฎหมาย และกลุ่มปฏิฐานนิยม (กลุ่มที่ยึดถือกฎหมายที่บัญญัติไว้เป็นหลัก)
ซีวิลลอว์ดำเนินจากนัยนามธรรม วางระเบียบหลักการทั่วไป และแบ่งแยกกฎระเบียบสารบัญญัติออกจากระเบียบพิจารณาความ ในระบบนี้จะให้ความสำคัญกับกฎหมายลายลักษณ์อักษรเป็นอันดับแรก เมื่อมีข้อเท็จจริงปรากฏขึ้น จะพิจารณาก่อนว่ามีกฎหมายลายลักษณ์อักษรบัญญัติไว้หรือไม่เกี่ยวกับข้อเท็จจริงดังกล่าว ถ้ามีก็จะนำกฎหมายลายที่บัญญัติไว้นั้นนำมาปรับใช้กับข้อเท็จจริง หากไม่มีกฎหมายให้พิจารณาจารีตประเพณีแห่งท้องถิ่นนั้นๆ จารีตประเพณีก็คือ ประเพณีที่ประพฤติและปฏิบัติกันมานมนาน และไม่ขัดต่อศีลธรรม ถ้าไม่ปฏิบัติตามก็ถือว่าผิด และถ้าไม่มีจารีตประเพณีที่เกี่ยวข้อง กฎหมายจะอนุโลมให้ใช้บทบัญญัติที่ใกล้เคียงอย่างยิ่งก่อน จนในที่สุดหากยังไม่มีบทกฎหมายที่ใกล้เคียงอย่างยิ่งอีก ก็จะให้นำหลักกฎหมายทั่วไปมาปรับใช้ ดังนั้นในระบบนี้จึงไม่ยึดหลักคำพิพากษาเดิม จะต้องดูตัวบทก่อนแล้วถึงจะตัดสินคดีได้
หลักสำคัญของซีวิลลอว์คือการให้ประชาชนทุกคนสามารถรู้กฎหมายที่ตนและผู้พิพากษาต้องเคารพและปฏิบัติตาม โดยที่กฎหมายนั้นต้องเป็นลายลักษณ์อักษร ซีวิลลอว์เป็นระบบกฎหมายที่ใช้กันอย่างกว้างขวางที่สุดในโลก นำมาใช้ในลักษณะต่างๆ ประมาณ 150 ประเทศ และเป็นระบบกฎหมายที่เก่าแก่ที่สุดที่ยังใช้มาจนถึงปัจจุบัน การล่าอาณานิคมทำให้ระบบซีวิลลอว์และระบบซีวิลลอว์อย่างยุโรปนำมาใช้อย่างกว้างขวางในประเทศกลุ่มละตินอเมริกา เอเชีย และแอฟริกา
บ่อเกิดสำคัญหลักของกฎหมายคือประมวลกฎหมาย ซึ่งเป็นประมวลที่รวบรวมกฎหมายที่บัญญัติขึ้นไว้อย่างเป็นระบบ การจัดทำประมวลกฎหมายมักจะเกิดจากการที่ฝ่ายนิติบัญญัติบัญญัติกฎหมายใหม่ขึ้นซึ่งได้รวมถึงกฎหมายในเรื่องเดียวกันนั้นที่มีอยู่แล้วและรวมถึงการตีความซึ่งผู้พิพากษาซึ่งได้ตีความไว้เป็นคำพิพากษา เพราะในบางกรณีการตีความกฎหมายโดยผู้พิพากษาอาจทำให้เกิดแนวคิดใหม่ทางกฎหมาย ระบบกฎหมายที่สำคัญอื่นของโลก เช่น ระบบกฎหมายคอมมอนลอว์ และระบบกฎหมายอิสลาม
ระบบกฎหมายซีวิลลอว์อาจแบ่งได้เป็น 4 ประเภท
ตัวอย่างที่สำคัญของซีวิลลอว์ ได้แก่ ประมวลกฎหมายนโปเลียน (1804) ซึ่งตั้งชื่อตามจักรพรรดินโปเลียน โบนาปาร์ตแห่งฝรั่งเศส ประมวลกฎหมายดังกล่าวประกอบด้วย 3 ส่วน กล่าวคือ กฎหมายลักษณะบุคคล ทรัพย์ และกฎหมายพาณิชย์ ประมวลกฎหมายนั้นจะประกอบด้วยหลักกฎหมายที่เป็นนามธรรม ไม่ใช่การนำคำพิพากษาของศาลมารวบรวมให้เป็นกฎหมาย
ในบางครั้ง อาจเรียกระบบกฎหมายซีวิลลอว์ว่า ระบบกฎหมายโรมันใหม่ ระบบกฎหมายโรมันโน-เยอรมันิค หรือระบบกฎหมายยุโรป
โอมาร์ ตอร์รีคอส
โอมาร์ ตอร์รีคอส () (13 กุมภาพันธ์ ค.ศ. 1929 - 31 กรกฎาคม ค.ศ. 1981) เป็นผู้นำกลุ่มเผด็จการชาวปานามา ในช่วงระหว่างปี 1968 ถึง 1981 ถึงแม้เขาจะเป็นเผด็จการฝ่ายซ้ายแต่เขาก็ยังได้รับการสนับสนุนจากสหรัฐอเมริกาในการต่อต้านคอมมิวนิสต์
บทบาทของตอร์รีคอส คือเป็นผู้เจรจาในสนธิสัญญาตอร์รีคอส-คาร์เตอร์ ที่ทำให้ปานามามีอำนาจการควบคุมดูแลคลองปานามา จากสหรัฐอเมริกา ตั้งแต่ในวันที่ 31 ธันวาคม ค.ศ. 1999 เขาเสียชีวิตจากเครื่องบินตกในปี 1981
เขามีบุตรชายชื่อ มาร์ติน ตอร์รีคอส ซึ่งชนะการเลือกตั้งประธานาธิบดีเมื่อวันที่ 2 พฤษภาคม ค.ศ. 2004 และดำรงตำแหน่งเมื่อวันที่ 1 กันยายน ค.ศ. 2004
อ่าวปานามา
อ่าวปานามา () เป็นอ่าวในมหาสมุทรแปซิฟิก ใก้กับชายฝั่งทางใต้ของประเทศปานามา มีความกว้างประมาณ 250 กม. มีความลึกประมาณ 220 เมตร และมีพื้นที่ราว 2,400 ตร.กม. มีคลองปานามาเชื่อมระหว่างอ่าวปานามาเข้ากับทะเลแคริบเบียนและมหาสมุทรแอตแลนติก นอกจากนั้นเมืองหลวงของปานามาคือกรุงปานามาซิตี ก็ยังเป็นเมืองที่ตั้งอยู่บนชายฝั่งของอ่าวปานามาด้วย
สนธิสัญญาตอร์รีคอส-คาร์เตอร์
สนธิสัญญาตอร์รีคอส-คาร์เตอร์ () เป็นสนธิสัญญาที่ร่วมลงนามโดยสหรัฐอเมริกาและประเทศปานามา ณ กรุงวอชิงตัน ดี.ซี. เมื่อวันที่ 7 กันยายน พ.ศ. 2520 เพื่อยุติสนธิสัญญาเฮย์-บูเนา วาริลลา (พ.ศ. 2446) เป็นข้อตกลงโอนถ่าย อำนาจการควบคุมดูแลคลองปานามา จากสหรัฐอเมริกา หลังปี พ.ศ. 2542 ที่สหรัฐอเมริกาควบคุมคลองปานามาตั้งแต่ปี พ.ศ. 2446 โดยผู้ลงนามคือประธานาธิบดีสหรัฐอเมริกา จิมมี คาร์เตอร์ และผู้นำกลุ่มเผด็จการชาวปานามา โอมาร์ ตอร์รีคอส
สัญญาฉบับแรกมีชื่ออย่างเป็นทางการว่า "The Treaty Concerning the Permanent Neutrality and Operation of the Panama Canal" หรืออีกชื่อว่า สนธิสัญญาความเป็นกลาง (Neutrality Treaty) เพื่อเป็นการรับประกันเรื่องความเป็นกลาง ในการใช้คลองปานามาและให้สิทธิ์สหรัฐ ในการใช้กำลังทหาร เพื่อเปิดเส้นทางคลองปานามา ส่วนสนธิสัญญาฉบับที่ 2 มีชื่อว่า สนธิสัญญาคลองปานามา (The Panama Canal Treaty) ลงนามเมื่อเที่ยงวัน วันที่ 31 ธันวาคม พ.ศ. 2542 เป็นการควบคุมคลองปานามาทั้งหมดของปานามา
อิล โตรวาโตเร
อิลโตรวาโตเร (; ) เป็นอุปรากรภาษาอิตาลีความยาว 4 องก์ ที่เขียนโดยจูเซปเป แวร์ดี จากบทละครภาษาสเปนเรื่อง "El Trovador" ของอันโตนิโอ การ์เซีย กูเทียเรซ (1813 - 1884) เรื่องราวเกี่ยวกับพวกยิปซี เกิดขึ้นในแคว้นบิสเคย์ และแคว้นอารากองในประเทศสเปนในคริสต์ศตวรรษที่ 15
อิลโตรวาโตเรแสดงรอบปฐมทัศน์ครั้งแรกเมื่อวันที่ 19 มกราคม ค.ศ. 1853 ที่ลานกลางแจ้ง Tor di Nona ใจกลางกรุงโรมและประสบความสำเร็จอย่างสูง ได้รับการจัดแสดงซ้ำถึงหลายร้อยรอบในหลายประเทศ ภายในระยะเวลา 3 ปี นำไปจัดแสดงที่สหรัฐอเมริกา และประเทศอังกฤษในปี ค.ศ. 1855 ถูกนำไปดัดแปลงเป็นอุปรากรภาษาฝรั่งเศสชื่อ "Le trouvère" จัดแสดงครั้งแรกเมื่อ ค.ศ. 1857
อุปรากรเรื่องนี้แบ่งเป็น 4 องก์ ได้แก่
ดนตรีจากฉากที่ 1 องก์ที่ 2 มีชื่อในภาษาอิตาลีว่า "Coro di zingari" (แปลว่า gypsy chorus) ในภาษาอังกฤษใช้ชื่อว่า "Anvil Chorus" ช่างตีเหล็กยิปซีเริ่มงานในตอนเช้า โดยตีเหล็กที่อยู่บนทั่งเป็นจังหวะ พร้อมกับร้องเพลงสรรเสริญการทำงานหนัก อาหารดีๆ และหญิงยิปซี ดนตรีท่อนนี้ได้รับความนิยมอย่างมาก ปรากฏอยู่ในวัฒนธรรมสมัยนิยมต่างๆ ที่เกี่ยวกับชนชั้นกรรมาชีพ เช่น เป็นเพลงประกอบโฆษณา และถูกนำมาล้อเลียนในไทนีตูนส์ (เป็นการ์ตูนในเครือ ลูนีทูนส์) ฉบับที่ได้รับความนิยมเป็นฉบับบรรเลงแบบแจ๊สโดยวงดนตรีของเกล็น มิลเลอร์
Anvil Chorus ยังถูกนำมาล้อเลียนในภาพยนตร์เรื่อง "Cocoanuts" (1929) ของพี่น้องมารซ์ โดยใช้เสียงจากเครื่องบันทึกเงินสดแทนเสียงจากทั่ง
อันดับปลาจิ้มฟันจระเข้และม้าน้ำ
อันดับปลาจิ้มฟันจระเข้และม้าน้ำ เป็นอันดับปลากระดูกแข็งอันดับหนึ่ง มีชื่อวิทยาศาสตร์ว่า Syngnathiformes ปลาในอันดับนี้มีรูปร่างประหลาดไปกว่าปลาในอันดับอื่น ๆ กล่าวคือ มีรูปร่างที่เรียวยาวเหมือนหลอดหรือกิ่งไม้ เป็นปลาขนาดเล็ก ในปากไม่มีฟัน ไม่มีขากรรไกร แต่จะมีลักษณะคล้ายท่อดูด ไว้สำหรับดูดอาหารจำพวก แพลงก์ตอนสัตว์ขนาดเล็กหรือสัตว์น้ำขนาดเล็กชนิดอื่น ๆ มีขนาดโดยเฉลี่ยเต็มที่ไม่เกิน 30 เซนติเมตร พบได้ทั้งในน้ำจืด, น้ำกร่อย และทะเล
ซึ่งคำว่า "Syngnathiformes" นั้นมาจากภาษากรีก แปลว่า "ติดกับขากรรไกร" โดยมาจากภาษากรีกโบราณ คำว่า συν แปลว่า ด้วยกัน กับ γνάθος แปลว่า ขากรรไกร และ "formes" มาจากภาษาลาตินที่หมายถึง "รูปแบบที่คล้ายคลึงกัน"
มีทั้งหมด 5 วงศ์ ได้แก่
วงศ์ปลาจิ้มฟันจระเข้และม้าน้ำ
วงศ์ปลาจิ้มฟันจระเข้และม้าน้ำ () เป็นวงศ์ปลาวงศ์หนึ่ง ในอันดับ Syngnathiformes ใช้ชื่อวิทยาศาสตร์ว่า Syngnathidae (/ซีน-แนท-อิ-ดี/)
เป็นปลากระดูกแข็ง มีรูปร่างประหลาดไปจากปลาในวงศ์อื่น ๆ ทั่วไป กล่าวคือ มีรูปร่างเรียวราวคล้ายกิ่งไม้ มีเกล็ดลำตัวแข็งดูคล้ายเกราะ ลำตัวแบ่งเป็นปล้อง ๆ หางยาว จำนวนปล้องนี้จะเท่ากับข้อกระดูกสันหลัง ตัวผู้จะเป็นผู้ที่ดูแลไข่โดยจะฟักไข่ไว้ในถุงหน้าท้องหลังจากไข่จากตัวเมียได้รับการปฏิสนธิแล้ว จนกว่าไข่จะฟักเป็นลูกปลาขนาดเล็ก ดวงตามีขนาดเล็ก ไม่มีฟันและขากรรไกร ครีบทุกครีบมีขนาดเล็ก ไม่มีครีบท้องและครีบก้น ครีบหลังมีเฉพาะก้านครีบแขนง ไม่มีก้านครีบแข็ง ด้วยลักษณะทางสรีระเช่นนี้จึงทำให้ว่ายน้ำได้ช้า ๆ ปากยาวเป็นท่อ หากินโดยการดูดอาหาร จำพวก แพลงก์ตอนสัตว์และสัตว์น้ำขนาดเล็ก
พบได้ทั้งน้ำจืด, น้ำกร่อย และทะเล โดยมากจะพบในทะเลมากกว่า มีพบในน้ำจืดและน้ำกร่อย ไม่กี่ชนิด
แบ่งออกเป็น 2 วงศ์ย่อย คือ วงศ์ Hippocampinae มี 2 สกุล หรือ ม้าน้ำ กับ Syngnathinae หรือ ปลาจิ้มฟันจระเข้ มี 52 สกุล โดยพบทั้งหมดประมาณ 215 ชนิด ใน 2 วงศ์ย่อยนี้
พบได้ทั่วโลก จัดเป็นปลาขนาดเล็ก ที่มีขนาดความยาวโดยเฉลี่ยเต็มที่ไม่เกิน 30 เซนติเมตร ประกอบกับรูปร่างที่แปลก จึงนิยมเลี้ยงเป็นปลาสวยงาม ในตู้ปลาส่วนตัว หรือในพิพิธภัณฑ์สัตว์น้ำต่าง ๆ อีกทั้งยังมีการนำไปปรุงเป็นยาสมุนไพรตามตำรับยาจีนอีกด้วย
แพ กี-ซ็อก
แพ กี-ซ็อก (, ฮันกึล: 배기석) เกิดเมื่อวันที่ 29 พฤษภาคม ค.ศ. 1987 ที่เมืองปูซาน ประเทศเกาหลีใต้ เป็นนักมวยสากลในรุ่นซูเปอร์ฟลายเวท (115 ปอนด์)
แพเสียชีวิตจากการชกมวย ในการชกชิงแชมป์รุ่นซูเปอร์ฟลายเวทของเกาหลีใต้ที่ว่างกับจิน กี-จุน เมื่อวันที่ 17 กรกฎาคม ค.ศ. 2010 ที่ย่านเยซาน ชานโซล ด้วยการแพ้ที.เค.โอ.อย่างบอบช้ำในต้นยกที่ 8 หลังจากนั้น เขาถูกหามส่งโรงพยาบาล ที่เมืองแดจอน แต่ทว่าแพทย์สามารถยื้อชีวิตเขาไว้ได้เพียง 4 วันเท่านั้น จากนั้นเขาก็เสียชีวิตด้วยอาการเลือดคั่งในสมอง ในวันที่ 21 กรกฎาคม ด้วยวัยเพียง 23 ปี
ครอบครัวของแพค่อนข้างมีปัญหาทางด้านการเงิน เขาเคยทำงานในโรงงานมาก่อน โดยต้องทำต่อเนื่องถึงวันละ 10 ชั่วโมง เพื่อหาเงินมาเลี้ยงครอบครัว ก่อนที่จะหันมาชกมวย โดยการชกในครั้งนี้เขาตั้งใจว่าจะเป็นการชกครั้งสุดท้ายก่อนที่จะแขวนนวมอย่างเป็นทางการด้วย ซึ่งนับเป็นนักมวยชาวเกาหลีใต้ที่เสียชีวิตจากการชกมวยแล้วรายที่ 3 นับจาก คิม ดุ๊กกู ในปี ค.ศ. 1982 จากการชิงแชมป์โลกรุ่นไลท์เวท ของสมาคมมวยโลก (WBA) และ โย ซัมชอย ในการชกป้องกันตำแหน่งแชมป์เงารุ่นฟลายเวท ขององค์กรมวยโลก (WBO) ในปี ค.ศ. 2008
สาอีบาบา
สาอีบาบา (; ) สามารถหมายถึง
ประแจ
ประแจ คือเครื่องมือสำหรับ ขันเกลียว น็อต หรือ ยึด อุปกรงๆ มีลักษณะเป็นด้ามยาวส่วนหัวมีรูปทรงพอดีกับอุปกรณ์ เพื่อใช้สำหรับล็อกอุปกรณ์เช่นน็อต ผลิตจากเหล็กกล้าโดยส่วนใหญ่แยกได้หลายชนิดหลายเบอร์
นกกระเรียนมงกุฎเทา
นกกระเรียนมงกุฎเทา หรือ นกกระเรียนหงอนพู่ (; ) เป็นนกในวงศ์นกกระเรียน พบในทุ่งหญ้าสะวันนาในทวีปแอฟริกาทางใต้ของทะเลทรายซาฮารา ทำรังในพื้นที่เปียกชื้น ไม่ใช่นกอพยพ
นกกระเรียนมงกุฎเทามี 2 ชนิดย่อยคือ ชนิดย่อยแอฟริกาตะวันออก (B. r. gibbericeps, นกกระเรียนจุก) พบจากทางตะวันออกของสาธารณรัฐประชาธิปไตยคองโกถึงประเทศยูกันดา และประเทศเคนยาถึงทางตะวันออกของประเทศแอฟริกาใต้ มันมีพื้นที่หนังเปลือยสีแดงบนหน้าเหนือแต้มสีขาวขนาดใหญ่ใหญ่กว่าอีกชนิดย่อย B. r. regulorum (นกกระเรียนมงกุฎแอฟริกาใต้) พบจากประเทศแองโกลาลงใต้ถึงประเทศแอฟริกาใต้
นกกระเรียนชนิดนี้และญาติของมัน นกกระเรียนมงกุฎดำเป็นนกกระเรียนที่สามารถเกาะคอนบนต้นไม้ได้ เพราะมีนิ้วเท้าหลังยาวพอที่จะจับกิ่งไม้ได้ ด้วยเหตุผลนี้จึงเชื่อว่านกกระเรียนสกุล "Balearica" เป็นสมาชิกที่คล้ายบรรพบุรุษของนกกระเรียนเป็นอย่างมาก
นกกระเรียนมงกุฎเทามีการจับคู่ผสมพันธุ์ที่ประกอบไปด้วยการเต้นรำ การก้มตัว และ การกระโดด มันเปล่งเสียงร้องจากการขยายตัวของถุงลมสีแดงที่คอ ทำให้เสียงร้องของมันต่างจากเสียงคล้ายแตรของนกกระเรียนชนิดอื่น
รังสร้างจากหญ้าและพืชอื่นๆในพื้นที่ชุ่มน้ำ นกกระเรียนมงกุฎเทาวางไข่ครั้งละ 2-5 ฟอง พ่อและแม่ช่วยกันฟักไข่และใช้เวลา 28-31 วันจึงฟักเป็นตัว ลูกนกขนจะขึ้นเต็มที่ใน 56-100 วัน
นกกระเรียนมงกุฎเทาสูงประมาณ 1 เมตร หนัก 3.5 กิโลกรัม ขนลำตัวเป็นสีเทา ปีกมีสีขาวเด่น ที่หัวมีพู่ขนแข็งสีทอง แก้มสีขาว มีถุงลมที่คอสีแดง ปากสั้นสีเทา และขาสีดำ ทั้งสองเพศมีลักษณะคล้ายกัน เพศผู้ตัวใหญ่กว่าเล็กน้อย นกวัยอ่อนมีสีเทามากกว่านกที่โตเต็มวัยกับมีขนสีน้ำตาลอมเหลืองที่หน้า
นกกระเรียนมงกุฎเทากินเมล็ดหญ้า แมลง และสัตว์ไม่มีกระดูกสันหลังอื่นๆ เป็นอาหาร
นกกระเรียนมงกุฎเทาเป็นนกประจำชาติของประเทศยูกันดา ปรากฏอยู่ในธงชาติและตราแผ่นดิน
สำหรับในประเทศไทย นกกระเรียนมงกุฎเทามีจัดแสดงที่สวนสัตว์เชียงใหม่ โดยในกลางปี ค.ศ. 2015 ได้มีลูกนกเกิดใหม่จำนวน 2 ตัว นับเป็นความสำเร็จในการขยายพันธุ์เป็นครั้งแรกในรอบ 18 ปี
นกกระเรียนมงกุฎดำ
นกกระเรียนมงกุฎดำ () เป็นนกในวงศ์นกกระเรียน พบในทุ่งหญ้าสะวันนาในทวีปแอฟริกาทางใต้ของทะเลทรายซาฮารา ทำรังในพื้นที่เปียกชื้น มี 2 ชนิดย่อยคือ "B. p. pavonina" พบในทางตะวันตกและ "B. p. ceciliae" พบในทางตะวันออกของแอฟริกา
นกกระเรียนชนิดนี้และญาติของมัน นกกระเรียนมงกุฎเทาเป็นนกกระเรียนที่สามารถเกาะคอนบนต้นไม้ได้ เพราะมีนิ้วเท้าหลังยาวพอที่จะจับกิ่งไม้ได้ ด้วยเหตุผลนี้จึงเชื่อว่านกกระเรียนสกุล "Balearica" เป็นสมาชิกที่คล้ายบรรพบุรุษของนกกระเรียนเป็นอย่างมาก
นกกระเรียนมงกุฎดำยาวประมาณ 1 เมตร ช่วงปีกว้าง 1.87 เมตร หนักประมาณ 3.6 กิโลกรัม นกกระเรียนมงกุฎดำกินหญ้า แมลง สัตว์เลื้อยคลาน และ สัตว์เลี้ยงลูกด้วยนมขนาดเล็กเป็นอาหาร มันกำลังถูกคุคามจากการสูญเสียถิ่นที่อยู่และกำลังลดจำนวนลง โดยเฉพาะทางด้านตะวันตกของแอฟริกา
การสงบศึก 11 พฤศจิกายน ค.ศ. 1918
การสงบศึกระหว่างฝ่ายพันธมิตรกับเยอรมนีได้มีการลงนามในรถไฟโดยสารในป่ากงเปียญ เมื่อวันที่ 11 พฤศจิกายน ค.ศ. 1918 ซึ่งถือว่าเป็นจุดสิ้นสุดของสงครามโลกครั้งที่หนึ่งบนแนวรบด้านตะวันตก ผู้ลงนามหลัก ได้แก่ จอมพล เฟอร์ดินานด์ ฟอค ผู้บัญชาการสูงสุดฝ่ายพันธมิตร และมัทธิอัส เออร์ซเบอร์เกอร์ ผู้แทนของเยอรมนี การสงบศึกดังกล่าวเป็นข้อตกลงทางทหารซึ่งเป็นความพ่ายแพ้อย่างเด็ดขาดของเยอรมนี หากแต่มิใช่ทั้งการยอมจำนนโดยไม่มีเงื่อนไขหรือสนธิสัญญา
การสงบศึกประกอบด้วยเงื่อนไขหลักสำคัญต่อไปนี้:
ข้อ 231 ของสนธิสัญญาแวร์ซาย
ข้อ 231 ของสนธิสัญญาแวร์ซาย () หรือมักเรียกกันว่า ข้อกำหนดความรับผิดในอาชญากรรมสงคราม () เป็นข้อแรกในภาค 8 ค่าปฏิกรรมสงคราม (Part VIII: Reparations) แห่งสนธิสัญญาแวร์ซาย ซึ่งข้อ 231 นี้มิได้ตั้งหัวเรื่องไว้ แต่มักเรียกกันอย่างนั้นตามกระแสวิพากษ์วิจารณ์ที่มีในภายหลัง
ข้อ 231 ซึ่งกำหนดให้เยอรมันต้องรับผิดชอบเพื่อความเสียหายทั้งหลายอันเกิดขึ้นเพราะสงครามโลกครั้งที่หนึ่งนั้น เป็นเครื่องนำพาให้ข้ออื่น ๆ ที่เหลือในภาค 8 (ข้อ 223 ถึง 247) ซึ่งกำหนดให้เยอรมนีมีพันธกรณีต่าง ๆ ว่าด้วยค่าปฏิกรรมสงคราม กลายเป็นชอบด้วยเหตุผลไป ข้อ 223 ถึง 247
สหราชอาณาจักรและฝรั่งเศสมีบทบาทสำคัญในการรวบรวมและเขียนข้อบทดังกล่าวขึ้น ในขณะที่สหรัฐอเมริกามีบทบาทน้อยกว่า ส่วนใหญ่เนื่องจากหลักการ "สันติภาพโดยปราศจากชัยชนะ" ของประธานาธิบดีวูดโรว์ วิลสัน
เพราะข้อ 231 โทษเยอรมนีอย่างหนัีกว่าเป็นต้นเหตุแห่งสงคราม ข้อนี้จึงชื่อว่าเป็นปัจจัยอันนำพาให้ลัทธิสังคมชาตินิยม หรือลัทธินาซี ในเยอรมนี ได้เถลิงอำนาจ แต่อย่างน้อยนักประวัติศาสตร์คนหนึ่ง คือ มาร์กาเร็ต แม็กมิลแลน (Margaret MacMillan) วิพากษ์ว่า ความคิดความจดจำที่มีกันมายาวนานข้อนี้นั้นเลื่อนลอยอย่างแท้จริง
นกกระเรียนหมวกขาว
นกกระเรียนหมวกขาว () เป็นนกกระเรียนขนาดเล็ก มีลำตัวสีเทา คอส่วนบนและหัวเป็นสีขาว มีหนังเปลือยสีแดงตรงกระหม่อมเหนือตา ถึงมันเป็นนกกระเรียนขนาดเล็กแต่ก็ยังถือว่าเป็นนกขนาดใหญ่ ยาว 1 เมตร ช่วงปีกกว้าง 1.87 เมตร และหนัก 3.7 กิโลกรัม
นกกระเรียนหมวกขาวมีแหล่งผสมพันธุ์วางไข่ในกลางถึงใต้และตะวันออกเฉียงใต้ของไซบีเรีย และในประเทศมองโกเลียแต่ยังคงไม่เป็นที่แน่ใจนัก ในฤดูหนาวประชากรมากกว่า 80% จะอยู่ที่ ไอซูมิ (Izumi) ทางตอนใต้ของประเทศญี่ปุ่น นอกจากนี้ยังพบในประเทศเกาหลีใต้และจีน
ประชากรของนกชนิดนี้ประมาณกันว่าเหลืออยู่ 9,500 ตัว สาเหตุหลักที่คุกคามต่อการอยู่รอดของนกคือการสูญเสียและเสื่อมโทรมของพื้นที่ชุ่มน้ำในประเทศจีนและเกาหลีใต้ ซึ่งเป็นผลมาจากการพัฒนาและการสร้างเขื่อน
นกกระเรียนหมวกขาวถูกจัดสถานะเป็นเสี่ยงต่อการสูญพันธุ์ในบัญชีแดงของสหภาพเพื่อการอนุรักษ์ธรรมชาติ และจัดอยู่ในบัญชีที่ 1 และ 2 ของCITES ได้มีการจัดตั้งสมาคม "Grus monacha" International Aid (白头鹤的故事) ขึ้นเพื่อหาทางอนุรักษ์นกชนิดนี้